
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1772 

1 Δεκεμβρίου 2004 


ΑΠΟΦΑΣΕΙ Σ 

Αριθ. Υ5α.β/Γ.Π. οικ. 120951 

Τροποποίηση και Συμπλήρωση της αριθμ. Υ5α.β/Γ.Π. 
οικ.110387/2.11.2002 (ΦΕΚ 1453/τ.Β'/20.11.2002) κοι¬ 
νής υπουργικής απόφασης με θέμα: «Σύστημα Διαχεί¬ 
ρισης, Παρακολούθησης, Επιλογής, Ελέγχου και Δια¬ 
δικασία εφαρμογής των Πράξεων Στελέχωσης και Λει¬ 
τουργίας Ψυχιατρικών Δομών στο πλαίσιο του Άξονα 
2, Μέτρα2.1 και2.3του Ε.Π.«ΥΓΕΙΑ-ΠΡΟΝΟΙΑ»2000- 
2006». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α ), όπως 
συμπληρώθηκε με το άρθρο 27 του Ν. 2081/1992 (ΦΕΚ 
154/Α') και τροποποιήθηκε με το άρθρο 1, παρ. 2α του Ν. 
2469/1997 (ΦΕΚ38/Α'), όπως ισχύουν σήμερα. 

2. Τις διατάξεις του Ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/τ.Α'/14.11.2000). 

3. Την αριθμ. 18527/ΓΔΑΠΠΠΔΕ 156/7.6.2001 Απόφαση 
του Υφυπουργού Εθνικής Οικονομίας «Τύπος και Περιε¬ 
χόμενο Απόφασης Ένταξης Πράξης σε Επιχειρησιακά 
Προγράμματα του ΚΠΣ 2000 - 2006, σύμφωνα με το άρ¬ 
θρο 5, παρ. 3 του Ν. 2860/2000» όπως κάθε φορά ισχύει, 
καθώς και από το γενικότερο θεσμικό πλαίσιο που διέπει 
το Γ' ΚΠΣ. 

4. Την Αριθμ.24812/ΓΔΑΠΠΠΔΕ 235 Κοινή Υπουργική 
Απόφαση «Προσδιορισμός στοιχείων που καταχωρίζο¬ 
νται στο ΟΠΣ και χρόνος υποβολής τους σύμφωνα με το 
άρθρο 2 παρ. 4του Ν. 2860/2000. 

5. Τον Κανονισμό (ΕΚ) αριθ. 1260/1999 «περί γενικών 
διατάξεων για τα Διαρθρωτικά Ταμεία». 

6. Τον Κανονισμό (ΕΚ) αριθ. 1784/1999 «σχετικά με το 
Ευρωπαϊκό Κοινωνικό Ταμείο». 

7. Τον Κανονισμό (ΕΚ) αριθ. 1159/2000 «για τις δράσεις 
πληροφόρησης και δημοσιότητας που πρέπει να αναλαμ¬ 
βάνουν τα κράτη - μέλη σχετικά με τις παρεμβάσεις των 
Διαρθρωτικών Ταμείων». 


8. Τον Κανονισμό (ΕΚ) αριθ. 1685/2000 «για τη θέσπιση 
λεπτομερών κανόνων εφαρμογής του καν. αριθμ. 1260/ 
1999, όσον αφορά την επιλεξιμότητα των δαπανών των 
ενεργειών που συγχρηματοδοτούνται από τα διαρθρωτι¬ 
κά ταμεία. 

9. Τον Κανονισμό (ΕΚ) αριθ. 438/2001 «για θέσπιση λε¬ 
πτομερών κανόνων εφαρμογής του κανονισμού (ΕΚ) 
1260/1999 του Συμβουλίου όσον αφορά τα συστήματα 
Διαχείρισης και Ελέγχου των παρεμβάσεων των Διαρ¬ 
θρωτικών Ταμείων». 

10. Τον Κανονισμό (ΕΚ) αριθ. 448/2001 «για θέσπιση λε¬ 
πτομερών κανόνων εφαρμογής του κανονισμού (ΕΚ) 
1260/1999 του Συμβουλίου όσον αφορά την διαδικασία 
διενέργειας δημοσιονομικών διορθώσεων στην παρέμβα¬ 
ση που χορηγείται στο πλαίσιο των Διαρθρωτικών Ταμεί¬ 
ων». 

11. Την απόφαση της Επιτροπής των Ε.Κ. Ε(2000) 
3405/28.11.200, σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο 
αριθ. 1 στην Ελλάδα. 

12. Την αριθμ. ΔΥΙα/οικ 23125/8.12.2000 (ΦΕΚ 1502 - 
τ.Β’) κοινή Υπουργική Απόφαση με την οποία συγκροτή¬ 
θηκε η Ειδική Υπηρεσία Διαχείρισης του Ε.Π. «ΥΓΕΙΑ - 
ΠΡΟΝΟΙΑ». 

13. Την αριθμ. Ε (2001) 583/4.4.2001 Απόφαση της Επι¬ 
τροπής των Ευρωπαϊκών Κοινοτήτων με την οποία εγκρί- 
θηκε το Επιχειρησιακό Πρόγραμμα «ΥΓΕΙΑ - ΠΡΟΝΟΙΑ» 
2000 - 2006 και καθορίστηκε η συνδρομή των διαρθρωτι¬ 
κών ταμείων Ε.Κ.Τ. και Ε.Τ.Π.Α. 

14. Το Συμπλήρωμα Προγραμματισμού όπως εγκρίθη- 
κε με την από 29.6.2001 Απόφαση της 1ης συνεδρίασης 
της Επιτροπής Παρακολούθησης του Επιχειρησιακού 
Προγράμματος και ειδικά το τμήμα που αναφέρεται στα 
Μέτρα που εντάσσεται η αναφερόμενη στην Απόφαση 
πράξη. 

15. Τα ειδικά κριτήρια επιλογής των πράξεων στα συ¬ 
γκεκριμένα Μέτρα όπως ισχύουν κάθε φορά. 

16. Τις διατάξεις του άρθρου 44 του Ν. 2972/27.12.2001 
με θέμα «Εκσυγχρονισμός της Οργάνωσης και της Λει¬ 
τουργίας του Ιδρύματος Κοινωνικών Ασφαλίσεων και άλ¬ 
λες διατάξεις (ΦΕΚ291/τ.Α'/27.12.2002). 

17. Την 14650/ΔΙΟΕ 85/17.3.2004 κοινή Απόφαση του 
Πρωθυπουργού και του Υπουργού Οικονομίας και Οικο- 

νομικών (ΦΕΚ 519/τ.Β'/17.3.2004) με θέμα «Καθορισμός 
Αρμοδιοτήτων των Υφυπουργών Οικονομίας και Οικονο¬ 
μικών». 

18. Τις διατάξεις του Ν. 2716/14.5.1999 «Ανάπτυξη και 
εκσυγχρονισμός των υπηρεσιών ψυχικής υγείας και άλ¬ 
λες διατάξεις»(ΦΕΚ 96/τ.Α'/17.5.1999). 

19. Την Α3α/οικ. 876/16.5.2000 (ΦΕΚ 661/τ.Β'/ 
23.5.2000) Κοινή Υπουργική Απόφαση περί καθορισμού 
του τρόπου οργάνωσης και λειτουργίας των Μονάδων 
Ψυχοκοινωνικής Αποκατάστασης (Οικοτροφεία, Ξενώ¬ 
νες) και των Προγραμμάτων Προστατευμένων Διαμερι¬ 
σμάτων του άρθρου 9του Ν. 2716/1999. 

20. Την αριθμ. Υ5β/οικ1962/21.9.2000 Απόφαση του 
Υπουργείου Υγείας και Πρόνοιας «Καθορισμός κριτη¬ 
ρίων, προϋποθέσεων, δικαιολογητικών, διαδικασίας και 
κάθε άλλης λεπτομέρειας για έγκριση σκοπιμότητας και 
χορήγηση άδειας ίδρυσης και άδειας λειτουργίας Μονά¬ 
δων Ψυχικής Υγείας στον Ιδιωτικό Κερδοσκοπικό και Μη 
Κερδοσκοπικό Τομέα» (ΦΕΚ 1268/τ.Β'/19.10.2000), όπως 
τροποποιήθηκε και συμπληρώθηκε από την Υ5β/Γ.Π. οικ. 
126064/19.12.2003 Απόφαση Υπουργείου Υγείας και 
Πρόνοιας (ΦΕΚ 1916/τ.Β'/23.12.2003). 

21. Την αριθμ. Υ5α.β/Γ.Π.οικ. 18127/17.10.2001 Απόφα¬ 
ση του Υπουργού Υγείας και Πρόνοιας «Έγκριση από 
άποψη σκοπιμότητας της ανάπτυξης δομών και υποδο¬ 
μών του Τομέα Ψυχικής Υγείας κατά την διετία 2002-2003 
στο πλαίσιο του Ε.Π. «Υγεία - Πρόνοια» του Γ' Κοινοτικού 
Πλαισίου Στήριξης», όπως τροποποιήθηκε και συμπλη¬ 
ρώθηκε μεταγενέστερα, καθώς και κάθε άλλη Απόφαση 
Υπουργού Υγείας και Πρόνοιας, σχετική με την έγκριση 
από πλευράς σκοπιμότητας δομών και υποδομών του Το¬ 
μέα Ψυχικής Υγείας στο πλαίσιο του ιδίου ΚΠΣ. 

22. Την αριθμ. Υ5β/ΓΠ.οικ40055/6.12.2001 Υπουργική 
Απόφαση «Έγκριση σκοπιμότητας για την ανάπτυξη από 
νομικά πρόσωπα ιδιωτικού δικαίου μη κερδοσκοπικού χα¬ 
ρακτήρα, δομών αποασυλοποίησης (Οικοτροφεία) του 
Τομέα Ψυχικής Υγείας κατά την διετία 2002-2003 στο 
πλαίσιο του Ε.Π «Υγεία - Πρόνοια» του Γ' Κοινοτικού Πλαι¬ 
σίου Στήριξης», όπως τροποποιήθηκε και συμπληρώθηκε 
μεταγενέστερα, καθώς και κάθε άλλη Απόφαση Υπουρ¬ 
γού Υγείας και Πρόνοιας, σχετική με την έγκριση από 
πλευράς σκοπιμότητας δομών και υποδομών του Τομέα 
Ψυχικής Υγείας στο πλαίσιο του ιδίου ΚΠΣ. 

23. Την Υ5α.β/Γ.Π.οικ110387/2.11.2002 Κοινή Υπουργι¬ 
κή Απόφαση σχετικά με το «Σύστημα Διαχείρισης, Παρα¬ 
κολούθησης, Επιλογής, Ελέγχου και Διαδικασία εφαρμο¬ 
γής των Πράξεων Στελέχωσης και Λειτουργίας Ψυχιατρι¬ 
κών Δομών στο πλαίσιο του Άξονα 2, Μέτρα2.1 και2.3του 
Ε.Π. «ΥΓΕΙΑ-ΠΡΟΝΟΙΑ» 2000-2006» (ΦΕΚ 1453/τ.Β'/ 
20 . 11 . 2002 ). 

24. Την ανάγκη τροποποίησης και συμπλήρωσης του 
υπάρχοντος συστήματος διαχείρισης, αξιολόγησης πα¬ 
ρακολούθησης και ελέγχου Πράξεων Στελέχωσης και 
Λειτουργίας Ψυχιατρικών Δομών, που συγχρηματοδο- 
τούνται από το ΕΚΤ 

25. Την ανάγκη καθορισμού των όρων, δικαιολογητι- 
κών, παραστατικών στοιχείων και λοιπών υποχρεώσεων 
που πρέπει να τηρούνται από τους Τελικούς Δικαιούχους 
των ανωτέρω Πράξεων. 

26. Την ανάγκη ύπαρξης ενός νέου, ομογενοποιημένου 
πλαισίου εφαρμογής των αντίστοιχων δράσεων σε όλη τη 
χώρα το οποίο θα συμβάλλει στην παροχή ποιοτικών υπη¬ 
ρεσιών ψυχικής υγείας. 


27. Το γεγονός ότι από την ισχύουσα Υ5α,β/Γ.Π.οικ. 
110387/2.11.2002 (ΦΕΚ 1453/τ. Β'/20.11.2002) και την πα¬ 
ρούσα τροποποίηση αυτής θα προκληθεί δαπάνη εις βά¬ 
ρος του Π.Δ.Ε. του Υπουργείου Υγείας και Κοινωνικής Αλ¬ 
ληλεγγύης (ΣΑΕ 091/3) που ανέρχεται στα εκατό ογδόντα 
τέσσερα εκατομμύρια ευρώ (184.000.000 ευρώ) περίπου, 
αποφασίζουμε: 

ΑΡΘΡΟ 1 

ΠΛΑΙΣΙΟ ΕΝΤΑΞΗΣ ΤΩΝ ΠΡΑΞΕΩΝ 

Η παρούσα Απόφαση, η οποία τροποποιεί την ως άνω 
25 σχετική κοινή υπουργική απόφαση, στοχεύει στην εξει- 
δίκευση του οργανωτικού και διαχειριστικού πλαισίου και 
στην εξασφάλιση ποιοτικών όρων λειτουργίας δομών 
αποασυλοποίησης χρόνιων ψυχικά ασθενών και κοινοτι¬ 
κών δομών παροχής υπηρεσιών ψυχικής υγείας. 

Π ρόκειται για τον προσδιορισμό του πλαισίου: 

• Υλοποίησης δράσεων του Προγράμματος «Ψυχαρ- 
γώς» Β' Φάση για 

Α) Την αποϊδρυματοποίηση των ασθενών (ψυχικά ασθε¬ 
νείς, ψυχογηριατρικοί ασθενείς, ασθενείς με νοητική 
υστέρηση και ψυχικές διαταραχές και άτομα με διαταρα¬ 
χές αυτιστικού τύπου) που διαβιούν στα ψυχιατρικά νο¬ 
σοκομεία της χώρας και την εγκατάστασή τους σε δομές 
στην κοινότητα. 

Β) Την υποστήριξη των ασθενών από ολοκληρωμένα 
προγράμματα κοινωνικοοικονομικής επανένταξης και την 
παροχή θεραπευτικών, συμβουλευτικών και υποστηρικτι¬ 
κών υπηρεσιών (άτομα με διαταραχές αυτιστικού τύπου 
και άτομα που βρίσκονται σε κρίση λόγω χρήσης ουσιών 
και αλκοολισμού), στο πλαίσιο των οποίων διασφαλίζο¬ 
νται η συμμετοχή και ο σεβασμός των δικαιωμάτων τους. 

ΑΡΘΡΟ 2 

ΣΤΟΧΟΙ ΤΩΝ ΕΝΕΡΓΕΙΩΝ - ΩΦΕΛΟΥΜΕΝΟΙ 

Οι δράσεις του άρθρου 1 εντάσσονται στον Άξονα 2: 
Ψυχική Υγεία του Ε.Π. «ΥΓΕΙΑ-ΠΡΟΝΟΙΑ» 2000-2006 και 
ειδικότερα στο Μέτρο 2.1 που αφορά στην «Αποασυλο- 
ποίηση και Κοινωνικό -Οικονομική (επαν)ένταξη Ψυχικά 
Ασθενών» και στο Μέτρο 2.3 που αφορά στις «Ενέργειες 
Πρόληψης και Ενίσχυσης της Κοινωνικής Αλληλεγγύης 
και Κοινωνικοοικονομικής (επαν)ένταξης» των ψυχικά 
ασθενών. 

Οι στόχοι των Μέτρων αυτών είναι: 

• Η παροχή υπηρεσιών στην κοινότητα και στους αντί¬ 
στοιχους Τομείς Ψυχικής Υγείας στο σύνολο της χώρας. 
Επιδιώκεται α) η έξοδος μεγάλου αριθμού χρονιών ασθε¬ 
νών των ψυχιατρείων, διαμέσου μιας διαδικασίας αποκα¬ 
τάστασης, η οποία θα έχει ως στόχο την ισότιμη και πλή¬ 
ρη εργασιακή και κοινωνική ένταξη για τον όσο το δυνα¬ 
τόν μεγαλύτερο αριθμό από αυτούς, κυρίως του 
Ψυχιατρικού Νοσοκομείου Αττικής (Ψ.Ν.Α.) και άλλων 
φορέων που παρουσιάζουν συναφή προβλήματα, β)η συ¬ 
νέχιση της ειδικής δράσης στο Κρατικό Θεραπευτήριο 
της Λέρου και γ) η ολοκληρωμένη προετοιμασία για την 
έξοδο των ασθενών στην κοινότητα 

• Η ανάπτυξη ολοκληρωμένων δράσεων πρόληψης 

• Η μέριμνα για την πρόληψη της υποτροπής 

• Η υιοθέτηση συνδυασμένων δράσεων για την ανά¬ 
πτυξη προληπτικών παρεμβάσεων στο πλαίσιο της κοινω¬ 
νικής και εργασιακής (επαν)ένταξη των ψυχικά ασθενών. 

2. Οι ωφελούμενοι από τις Πράξεις που θα ενταχθούν 
για χρηματοδότηση στα Μέτρα 2.1 και 2.3 στο πλαίσιο της 

παρούσας Απόφασης διακρίνονται σε άμεσα και έμμεσα 
ωφελούμενους. Ειδικότερα: 

2.1. Άμεσα Ωφελούμενοι είναι: 

α) Οι Χρόνιοι Ασθενείς Ψυχιατρικών Δομών, 

β) Οι Ψυχικά Ασθενείς που διαβιούν στην κοινότητα. 

2.2. Έμμεσα Ωφελούμενοι είναι: 

α) Οι Επαγγελματίες άνεργοι του τομέα ψυχικής υγείας, 

β) Οι οικογένειες των ασθενών. 

ΑΡΘΡΟ 3 

ΤΕΛΙΚΟΙ ΔΙΚΑΙΟΥΧΟΙ 

1. Τελικοί Δικαιούχοι των ενεργειών του Μέτρου 2.1 
μπορούν να είναι τα ψυχιατρικά νοσοκομεία, γενικά νο¬ 
σοκομεία που συμμετέχουν στην ψυχιατρική μεταρρύθμι¬ 
ση, Πε.Σ.Υ.Π, φορείς του Καν. 815/84, φορείς - ΝΠΙΔτου 
τομέα ψυχικής υγείας, ενώσεις επιστημονικών φορέων, ή 
φυσικών προσώπων - εμπειρογνωμόνων, των οποίων το 
αντικείμενο και η εμπειρία σχετίζονται με τις προωθούμε¬ 
νες αλλαγές στον τομέα της ψυχικής υγείας, καθώς και η 
Διεύθυνση Ψυχικής Υγείας του Υπουργείου Υγείας και 
Κοινωνικής Αλληλεγγύης. 

2. Τελικοί Δικαιούχοι των ενεργειών του Μέτρου 2.3 
μπορούν να είναι η Διεύθυνση Ψυχικής Υγείας του Υπουρ¬ 
γείου Υγείας & Κοινωνικής Αλληλεγγύης, τα Πε.Σ.Υ.Π., τα 
ψυχιατρικά νοσοκομεία, τα γενικά νοσοκομεία, φορείς 
του Καν. 815/84, φορείς-ΝΠΙΔτου τομέα ψυχικής υγείας, 
επαγγελματικές και επιστημονικές οργανώσεις, ΜΚΟ, 
εθελοντικές οργανώσεις. 

3. Οι Τελικοί Δικαιούχοι υποβάλλουντις προτάσεις τους 
μέσω συ μπλήρωσης Τεχνικών Δελτίων Έργου (ΤΔΕ) σύμ¬ 
φωνα με την 24812/ΓΔΑΠΠΠΔΕ 235/20.7.2001 (ΦΕΚ 
1002/Β731.7.2001), όπως αυτή κάθε φορά ισχύει. Κάθε 
Έργο μπορεί να περιέχει περισσότερατου ενός Υποέργα. 

ΑΡΘΡΟ 4 

ΕΠΙΛΕΞΙΜΕΣ ΚΑΤΗΓΟΡΙΕΣ ΠΡΑΞΕΩΝ 

Στο πλαίσιο του Ε.Π «ΥΓΕΙΑ - ΠΡΟΝΟΙΑ» 2000-2006 και 
σύμφωνα με το εγκεκριμένο Συμπλήρωμα Προγραμματι¬ 
σμού προβλέπονται οι παρακάτω επιλέξιμες κατηγορίες 
Πράξεων: 

1. Επιλέξιμες Κατηγορίες Πράξεων Μέτρου 2.1: 

1.1. Στελέχωση, με ικανό αριθμό εξειδικευμένου προ¬ 
σωπικού υφισταμένων δομών που υπολειτουργούσαν κα¬ 
θώς και νέων που πρόκειται να λειτουργήσουν, ήτοι: 

• Στελέχωση και λειτουργία οικοτροφείου χρόνιων ψυ¬ 
χικά ασθενών. 

• Στελέχωση και λειτουργία ξενώνα χρόνιων ψυχικά 
ασθενών. 

• Στελέχωση και λειτουργία προστατευμένου διαμερί¬ 
σματος χρόνιων ψυχικά ασθενών. 

• Στελέχωση και λειτουργία εργαστηρίων. 

2. Επιλέξιμες Κατηγορίες Πράξεων Μέτρου 2.3: 

2.1. Λειτουργία Ψυχιατρικών Δομών με στόχο την υλο¬ 
ποίηση του συνόλου των δράσεων αποϊδρυματοποίησης 
και κοινωνικοοικονομικής ένταξης των ασθενών. 

2.2. Λειτουργία δομών πρωτοβάθμιας και δευτεροβάθ¬ 
μιας πρόληψης. Στο πλαίσιο αυτό πρόκειται να αυξηθούν 
ή/και να ενισχυθούν τα Ψυχιατρικά Τμήματα των Γενικών 
Νοσοκομείων, με σκοπό την παροχή ολοκληρωμένων 
υπηρεσιών ψυχικής υγείας. 

2.3. Λειτουργία Κέντρων Ψυχικής Υγείας και Ιατροπαι- 
δαγωγικών Κέντρων, Κινητών Μονάδων, Κέντρων Ημέ¬ 


ρας, Νοσοκομείων Ημέρας, Ξενώνων Βραχείας Παραμο¬ 
νής και Νοσηλείας, άλλων μονάδων ψυχικής υγείαςτου Ν. 
2716/1999, καθώς και εξειδικευμένων μονάδων για την 
αντιμετώπιση της νόσου Αλτσχάϊμερ και της κρίσης αυτι¬ 
σμού, τοξικοεξαρτήσεων, αλκοολισμού 

3. Για κάθε εξειδικευμένο θέμα που αφορά στους όρους 
λειτουργίας των εν λόγω μονάδων και δομών ισχύει, πέ¬ 
ραν της παρούσης, το υπάρχον θεσμικό πλαίσιο. 

4. Το απαιτούμενο προσωπικό για την υλοποίηση των 
Πράξεων που καλύπτονται από την παρούσα Απόφαση εί¬ 
τε θα διατεθεί από το ήδη υπηρετούν είτε θα προσληφθεί 
σύμφωνα με τις περί προσλήψεων διαδικασίες που προ¬ 
βλέπει το ισχύον θεσμικό πλαίσιο, ανάλογα με τη νομική 
προσωπικότητα των φορέων - τελικών δικαιούχων. 

5. Ειδικότερα, για την πραγματοποίηση προσλήψεων εκ 
μέρους τελικών δικαιούχων που δεν εμπίπτουν στις δια¬ 
τάξεις του Ν. 2190/1994 και τις τροποποιητικές του δια¬ 
τάξεις, θα σχεδιασθεί και θα εφαρμοσθεί από τον Τελικό 
Δικαιούχο Σύστημα Επιλογής Προσωπικού, το οποίο θα 
είναι διαθέσιμο σε κάθε έλεγχο που πραγματοποιούν τα 
αρμόδια ελεγκτικά όργανα κατά την προβλεπόμενη δια¬ 
δρομή ελέγχου. 

ΑΡΘΡΟ 5 

ΚΡΙΤΗΡΙΑ ΑΞΙΟΛΟΓΗΣΗΣ 

Οι πράξεις που υποβάλλονται προς ένταξη αξιολογού¬ 
νται σύμφωνα με τις διαδικασίες του Ν.2860/2000 και τα 
κριτήρια επιλογής πράξεων που εγκρίθηκαν από την αρ¬ 
μόδια Επιτροπή Παρακολούθησης του Ε.Π «ΥΓΕΙΑ - ΠΡΟ¬ 
ΝΟΙΑ» 2000-2006. 

Με τα ανωτέρω κριτήρια αξιολογούνται οι προτεινόμε- 
νες Πράξεις από την Διαχειριστική Αρχή του Ε.Π. «Υγεία- 
Πρόνοια» 2000-2006. Στο τέλος της αξιολόγησης κάθε 
Πρότασης παρατίθενται τα τελικά αποτελέσματα της 
αξιολόγησης. 

Η αξιολόγηση μπορεί να είναι είτε άμεση, είτε συγκριτι¬ 
κή σύμφωνα μεταπροβλεπόμενα από τους κανονισμούς. 

ΑΡΘΡΟ 6 

ΟΡΟΙ ΥΛΟΠΟΙΗΣΗΣ 

1. Είναι επιλέξιμες για χρηματοδότηση από το Ε.Π. 
«Υγεία - Πρόνοια» 2000-2006 οι δαπάνες μισθοδοσίας του 
προσωπικού των ΝΠΙΔ που προσλαμβάνεται ή διατίθεται 
για τη λειτουργία των νέων αυτών Δομών και οι δαπάνες 
μισθοδοσίας του νεοπροσλαμβανόμενου προσωπικού 
των ΝΠΔΔ, σε ειδικότητες που απαιτούνται για τη λει¬ 
τουργία αυτών των νέων Δομών 

2. Το χρονικό διάστημα για το οποίο ισχύει η συγχρημα- 
τοδότηση από το ΕΚΤ αρχίζει μετά την υποβολή από τον 
Τελικό Δικαιούχο, αποδεκτής αίτησης ένταξης στο Επι¬ 
χειρησιακό Πρόγραμμα και ολοκληρώνεται σύμφωνα με 
τα οριζόμενα στο Άρθρο 7, παράγραφος 4. Μετά την ολο¬ 
κλήρωση του φυσικού και οικονομικού αντικειμένου, ο 
Τ.Δ. συντάσσει συνοπτική απολογιστική έκθεση της πρά¬ 
ξης, την οποία ελέγχει η Διαχειριστική Αρχή. 

3. Τα ΝΠΔΔ που ως Τελικοί Δικαιούχοι-Φορείς αναλαμ¬ 
βάνουν στο πλαίσιο της παρούσας τη λειτουργία Δομών 
συγχρηματοδοτούμενων από το Ε.Π. «Υγεία - Πρόνοια 
2000-2006» υποχρεούνται να εξακολουθήσουν τη λει¬ 
τουργία των συγκεκριμένων Δομών μετά τη λήξη της συγ- 
χρηματοδότησης. 

4. Τα ΝΠΙΔ που ως Τελικοί Δικαιούχοι-Φορείς αναλαμ- 

βάνουν στο πλαίσιο της παρούσας τη λειτουργία Δομών 
συγχρηματοδοτούμενων από το Ε.Π. «Υγεία - Πρόνοια 
2000-2006» υποχρεούνται να συνεχίσουν τη λειτουργία 
των συγκεκριμένων δομών τουλάχιστον επί μια δεκαετία 
από την έναρξη της συγχρηματοδότησης. 

5. Η χρηματοδότηση κάθε δομής εγκρίνεται για ορισμέ¬ 
νο αριθμό ασθενών. Σε διαφορετική περίπτωση η Διαχει¬ 
ριστική Αρχή διατηρεί το δικαίωμα να μειώσει τον προϋ¬ 
πολογισμό των δαπανών που αφορούν στους ασθενείς, 
ανάλογα με τον αριθμό των κενών θέσεων και χρονικό 
διάστημα που παραμένουν κενές. 

Ο τελικός δικαιούχος οφείλει να τηρεί και να γνωστο¬ 
ποιεί έγκαιρα στην Διαχειριστική Αρχή αντικειμενικά στοι¬ 
χεία για το χρονικό διάστημα παραμονής του κάθε φιλο- 
ξενουμένου στη δομή 

ΑΡΘΡΟ 7 

ΕΠΙΛΕΞΙΜΕΣ ΔΑΠΑΝΕΣ, ΔΙΚΑΙΟΛΟΓΗΤΙΚΑ 
ΥΛΟΠΟΙΗΣΗΣ ΚΑΙ ΠΑΡΑΣΤΑΤΙΚΑ ΔΑΠΑΝΩΝ 

1. ΑΝΑΛΥΤΙΚΗ ΠΡΟΣΕΓΓΙΣΗ ΕΠΙΛΕΞΙΜΟΤΗΤΑΣ ΔΑΠΑ¬ 
ΝΩΝ. 

Το σύνολο των επιλέξιμων δαπανών επιμερίζεται σε 
τρεις βασικές κατηγορίες: 

Α) Δαπάνες που αφορούν στη λειτουργία των δομών, 
στο συμπληρωματικό εξοπλισμό τους και στην προβολή 
και δημοσιότητα της πράξης. 

Β) Δαπάνες που αφορούντο προσωπικό που θα απασχο¬ 
ληθεί στις νέες Δομές και τις συνεργασίες με τρίτους, και 

Γ) Δαπάνες που αφορούν τη διαβίωση και την ανάπτυξη 
κοινωνικών δεξιοτήτων των επωφελού μενών από τις νέες 
δομές ασθενών. 

Αναλυτικότερα: 

Α.1. Δαπάνες λειτουργίας, αναλωσίμων υλικών, μίσθω¬ 
σης και συντήρησης εξοπλισμού και χώρων των Δομών. 

Α. 1.1. Η μηνιαία δαπάνη για τη μίσθωση χώρων που εί¬ 
ναι απαραίτητοι για τη λειτουργία των δομών συσχετίζε¬ 
ται με τις ισχύουσες τιμές αγοράς κάθε περιοχής και συ- 
νιστάται να μην υπερβαίνει τα 8 ΕΥΡΩ / πι2 . Σε εξαιρετι¬ 
κές περιπτώσεις υπέρβασης του ορίου αυτού, απαιτείται 
αναλυτική τεκμηρίωση και έγκριση της Διαχειριστικής Αρ¬ 
χής. Για να θεωρηθούν επιλέξιμες οι παραπάνω δαπάνες 
απαιτούνται μισθωτήρια συμβόλαια θεωρημένα από την 
αρμόδια ΔΟΥ. Οι δαπάνες χρηματοδοτικής μίσθωσης 
(Ιθαείηρ) είναι επιλέξιμες κατά τη διάρκεια συγχρηματο¬ 
δότησης της Δομής. 

Α.1.2. Δαπάνες για τη συντήρηση χώρων και εξοπλι¬ 
σμού των Δομών. 

Οι ετήσιες δαπάνες για τη συντήρηση και τον καθαρι¬ 
σμό των χώρων καθώς και τη συντήρηση του εξοπλισμού 
δεν μπορούν να ξεπερνούν το ποσό των σαράντα (40) ΕΥ¬ 
ΡΩ ανά τετραγωνικό μέτρο του χρησιμοποιούμενου χώ¬ 
ρου της Δομής, συμπεριλαμβανομένου του αναλογού- 
ντος ΦΠΑ. 

Α. 1.3.Λειτουργικές δαπάνες των Δομών. 

Οι ετήσιες δαπάνες λειτουργίας των Δομών (φωτισμός, 
θέρμανση, ύδρευση, τηλεφωνικά, ταχυδρομικά έξοδα, 
ασφάλιση πυρός κ.λπ.) δεν μπορούν να ξεπερνούν το πο¬ 
σό των σαράντα πέντε (45) ΕΥΡΩ ανά τετραγωνικό μέτρο 
του χρησιμοποιούμενου χώρου της δομής, συμπεριλαμ¬ 
βανομένου του αναλογούντος ΦΠΑ. 

Α.1.4. Διάφορα άλλα έξοδα και δαπάνες αναλωσίμων 
υλικών. 


Οι δαπάνες της κατηγορίας αυτής καλύπτουν την αγο¬ 
ρά αναλωσίμων υλικών (γραφική ύλη, υλικά εκτυπώσεων, 
έντυπα κ.α.) καθώς και άλλα έξοδα διοικητικής λειτουρ¬ 
γίας των δομών. 

Γενικά η ετήσια επιλέξιμη δαπάνη της κατηγορίας αυ¬ 
τής δεν μπορεί να ξεπερνά το ποσό των πέντε χιλιάδων 
(5.000) ΕΥΡΩ και ειδικά για τα προστατευμένα διαμερί¬ 
σματα δεν μπορεί να ξεπερνά το ποσό των δύο χιλιάδων 
(2.000) ΕΥΡΩ ανά διαμέρισμα. 

Α.2. Δαπάνες προβολής, δημοσιότητας και κοινωνικής 
ενημέρωσης καθώς και ευαισθητοποίησης. 

Οι δαπάνες της κατηγορίας αυτής καλύπτουν αφενός 
μεν τις δραστηριότητες έκδοσης ενημερωτικού υλικού 
και υλικού υποστήριξης των δράσεων, φυλλαδίων, πινα¬ 
κίδων προβολής, δημοσιεύσεων, παραγωγής οπτικοα- 
κουστικού υλικού προβολής και δημοσιοποίησης του 
προγράμματος και αφετέρου την οργάνωση, συμμετοχή 
και υλοποίηση εκδηλώσεων ενημέρωσης, ευαισθητοποί- 
ησης, αγωγής κοινότητας, καταπολέμησης στίγματος κα¬ 
θώς καιτις δαπάνες συμμετοχής σε συνέδρια, ημερίδες ή 
άλλες εκδηλώσεις κ.λπ. 

Η ετήσια δαπάνη των δράσεων της κατηγορίας αυτής 
για κάθε Δομή δεν μπορεί να ξεπερνά το ποσό των είκοσι 
πέντε χιλιάδων (25.000) ΕΥΡΩ, συμπεριλαμβανομένου 
του αναλογούντος ΦΠΑ. 

Ειδικά για τα προγράμματα προστατευμένων διαμερι¬ 
σμάτων η ετήσια δαπάνη της κατηγορίας αυτής δεν μπο¬ 
ρεί να ξεπερνά το ποσό των τριών χιλιάδων (3.000) ΕΥΡΩ, 
συμπεριλαμβανομένου του αναλογούντος ΦΠΑ, ανά δια¬ 
μέρισμα. 

Α.3. Δαπάνες αγοράς επίπλων και λοιπού εξοπλισμού. 

Τα έπιπλα και ο εξοπλισμός που δυνητικά θα προμη¬ 
θευτεί η Δομή στην κατηγορία αυτή θα πρέπει να είναι συ¬ 
μπληρωματικά του βασικού εξοπλισμού της Δομής ή να 
αφορούν στην αντικατάσταση φθαρμένων ή κατεστραμ¬ 
μένων στοιχείων του βασικού εξοπλισμού ή να αφορούν 
σε μικρής αξίας στοιχεία. 

Γενικά, η συνολικά επιλέξιμη δαπάνη αυτής της κατη¬ 
γορίας δεν μπορεί να ξεπερνά σε ύψος το ποσοστό του 
5% του συνολικού προϋπολογισμού του Υποέργου (Δο¬ 
μής)· 

Α.4. Δαπάνες απόκτησης λογισμικών πακέτων. 

Οι δαπάνες της κατηγορίας αυτής καλύπτουν την από¬ 
κτηση των αναγκαίων για τη λειτουργία της δομής λογι¬ 
σμικών πακέτων. 

Γενικά, η συνολικά επιλέξιμη δαπάνη αυτής της κατη¬ 
γορίας δεν μπορεί να ξεπερνά σε ύψος το ποσό των πέντε 
χιλιάδων (5.000) ΕΥΡΩ, συμπεριλαμβανομένου του ανα- 
λογούντος ΦΠΑ. 

Α.5. Συνδρομές σε περιοδικά και εφημερίδες. 

Στην κατηγορία αυτή οι δαπάνες για συνδρομές σε πε¬ 
ριοδικά και εφημερίδες δεν μπορεί να ξεπερνούν σε ύψος 
το ποσό των χιλίων (1.000) ΕΥΡΩ για όλη τη διάρκεια χρη¬ 
ματοδότησης της πράξης. 

Β.1. Δαπάνες προσωπικού: 

Ως επιλέξιμες δαπάνες των δράσεων στις οποίες ανα- 
φέρεται η παρούσα Απόφαση ορίζονται, μεταξύ άλλων, 
αυτές της αποζημίωσης επιστημονικού και βοηθητικού 
προσωπικού που θα στελεχώσειτις αντίστοιχες Δομές. Οι 
δαπάνες μισθοδοσίας είναι επιλέξιμες μόνο για νεοπρο- 
σλαμβανόμενους, οι οποίοι απασχολούνται ειδικά για την 
λειτουργία τους σε ότι αφορά τα ΝΠΔΔ ως Φορείς-Τελι- 
κούς Δικαιούχους. Σε ότι αφορά τα ΝΠΙΔ ως Φορείς-Τελι- 

κούς Δικαιούχους, οι δαπάνες μισθοδοσίας είναι επιλέξι¬ 
μες μόνο για το προσωπικό που θα προσληφθεί ή θα δια¬ 
τεθεί προκειμένου να απασχοληθεί ειδικά για τη λειτουρ¬ 
γία των αντίστοιχων εγκεκριμένων Δομών. 

Β.2. Οι αμοιβές του προσωπικού που απασχολείται σε 
Δομές Φορέων-Τελικών Δικαιούχων ΝΠΔΔ προσδιορίζο¬ 
νται από το ισχύον κάθε φορά θεσμικό πλαίσιο, καθώς οι 
αντίστοιχες θέσεις είναι οργανικές. 

Β.3. Οι αμοιβές προσωπικού που απασχολείται σε δο¬ 
μές των ΝΠΙΔ ως Τελικών Δικαιούχων - Φορέων, διαμορ¬ 
φώνονται ανά κατηγορία προσωπικού και ανθρωπομήνα 
(πλήρους απασχόλησης) ως εξής: 

Β.3.1. Οι συνολικές (μικτές) τακτικές αποδοχές του επι¬ 
στημονικού και υποστηρικτικού προσωπικού τριτοβάθ¬ 
μιας εκπαίδευσης (κοινωνικών λειτουργών, ψυχολόγων, 
επισκεπτών υγείας, εργοθεραπευτών, φυσιοθεραπευ¬ 
τών, διοικητικών υπαλλήλων κ.λπ.) πλήρους απασχόλη¬ 
σης και σύμφωνα με τα τυπικά και ουσιαστικά προσόντα 
τους ορίζονται σε 1.500 ΕΥΡΩ ανά μήνα, κατ’ ανώτατο 
όριο, εκτός αν διαφορετικά προβλέπεται από την εκάστο- 
τε ισχύουσα νομοθεσία. Ειδικά για παραμεθόριες - νη- 
σιώτικες ή δυσπρόσιτες περιοχές, η επιλέξιμη δαπάνη 
μπορεί να φθάνει τα 1.700 ΕΥΡΩ ανά μήνα. Οι παραπάνω 
αποδοχές είναι δυνατό να προσαυξάνονται έως και 15% 
για τους προϊσταμένους (συντονιστές) των Δομών και ως 
20% για τον επιστημονικό υπεύθυνο. 

Β.3.2. Οι συνολικές (μικτές) τακτικές αποδοχές των πτυ- 
χιούχων νοσηλευτών / νοσηλευτριών ΜΤΕΝΣ και των άλ¬ 
λων ειδικοτήτων δευτεροβάθμιας εκπαίδευσης (επιμελη¬ 
τές πρόνοιας, κοινωνικοί φροντιστές, οδηγοί, διοικητικοί 
υπάλληλοι, υπάλληλοι γενικών καθηκόντων κ.λπ.) πλή¬ 
ρους απασχόλησης σύμφωνα με τα τυπικά και ουσιαστι¬ 
κά προσόντα τους ορίζονται σε 1.250 ΕΥΡΩ ανά μήνα, 
κατ’ ανώτατο όριο, εκτός αν διαφορετικά προβλέπεται 
από την εκάστοτε ισχύουσα νομοθεσία. 

Ειδικά για παραμεθόριες - νησιώτικες ή δυσπρόσιτες 
περιοχές, η επιλέξιμη δαπάνη μπορεί να φθάνει τα 1.400 
ΕΥΡΩ ανά μήνα. 

Β.3.3. Οι συνολικές (μικτές) τακτικές αποδοχές του λοιπού 
βοηθητικού προσωπικού (γενικών καθηκόντων) πλήρους 
απασχόλησης υποχρεωτικής εκπαίδευσης σύμφωνα με τα 
τυπικά και ουσιαστικάπροσόντατους ορίζονται σε 1.150 ΕΥ¬ 
ΡΩ ανά μήνα κατ’ ανώτατο όριο, εκτός αν διαφορετικά προ- 
βλέπεται από την εκάστοτε ισχύουσα νομοθεσία. 

Ειδικά για παραμεθόριες - νησιώτικες ή δυσπρόσιτες 
περιοχές, η επιλέξιμη δαπάνη μπορεί να φθάνει τα 1.300 
ΕΥΡΩ ανά μήνα. 

Β.3.4. Επιλέξιμη επίσης είναι η δαπάνη των αναλογού- 
ντων επιδομάτων εορτών και αδείας των εργαζομένων. 

Επίσης, είναι επιλέξιμες οι τυχόν έκτακτες αποδοχές 
του προσωπικού, όπως προβλέπονται από την εκάστοτε 
ισχύουσα νομοθεσία, στην περίπτωση που δεν υπερβαί¬ 
νουν αθροιστικά με τις τακτικές αποδοχές τα ως άνω κα¬ 
θοριζόμενα, ανά κατηγορία, ανώτατα όρια. 

Οι διαμορφούμενες ως άνω συνολικές κατ’ ανώτατο 
όριο αμοιβές είναι δυνατόν να αναπροσαρμόζονται σύμ¬ 
φωνα με την ισχύουσα νομοθεσία και τις εκάστοτε ισχύ- 
ουσες τιμαριθμικές αναπροσαρμογές. 

Β.3.5. Οι πάσης φύσεως κρατήσεις ασφαλιστικών ει¬ 
σφορών των εργαζομένων συμπεριλαμβάνονται στα ως 
άνω καθοριζόμενα ανώτατα όρια. Οι ανωτέρω δαπάνες 
θεωρούνται επιλέξιμες εφόσον έχει αποδοθεί ο φόρος ει¬ 
σοδήματος. 


Β.3.6. Επιλέξιμες θεωρούνται, επίσης, οι δαπάνες για 
εργοδοτικές εισφορές που καταβάλλουν οι Φορείς πλέον 
των παραπάνω αμοιβών. 

Β.3.7. Αμοιβές προσωπικού για απασχόληση κατά τη 
νύκτα (22.00-06.00), υπερεργασιακή ή υπερωριακή απα¬ 
σχόληση και απασχόληση κατά τις Κυριακές και τις με νό¬ 
μο καθιερωθείσες ημέρες αργίας, αποτελούν επιπλέον 
επιλέξιμη δαπάνη, εφόσον το είδος της δομής στο οποίο 
απασχολείται ο εργαζόμενος απαιτεί παρατεταμένη ή και 
συνεχή λειτουργία σε 24ωρη βάση. Για τις περιπτώσεις 
αυτές ισχύουν οι πάγιες ρυθμίσεις των διατάξεων του ερ¬ 
γατικού δικαίου. 

Β.4. Αμοιβές και έξοδα τρίτων: 

Οι δαπάνες συνεργασίας με τρίτους (παθολόγους, γυ¬ 
μναστές, εργοθεραπευτές, υπηρεσίες συμβούλων, νομι¬ 
κών κ.λπ.) για στεγαστικές δομές αποασυλοποίησης του 
Μέτρου 2.1 του Ε.Π. «Υγεία - Πρόνοια 2000-2006» είναι 
επιλέξιμες μέχρι του ποσού των τριών χιλιάδων (3.000) 
ΕΥΡΩ ανά φιλοξενούμενο ένοικο, συμπεριλαμβανομένου 
του αναλογούντος ΦΠΑ, για όλη τη διάρκεια συγχρημα- 
τοδότησης του έργου. 

Οι αντίστοιχες δαπάνες συνεργασίας με τρίτους για 
κοινοτικές δομές ψυχικής υγείαςτου Μέτρου 2.3 του Ε.Π. 
«Υγεία - Πρόνοια 2000-2006» είναι επιλέξιμες μέχρι του 
ποσού των σαράντα πέντε χιλιάδων (45.000) ΕΥΡΩ συ¬ 
μπεριλαμβανομένου του αναλογούντος ΦΠΑ, για όλη τη 
διάρκεια συγχρηματοδότησηςτου έργου. 

Ειδικά για τη δαπάνη συνεργασίας στην περίπτωση επι¬ 
στημονικά υπευθύνου της δομής, όταν αυτός απασχολεί¬ 
ται στη δομή ως ελεύθερος επαγγελματίας, είναι επιπλέ¬ 
ον επιλέξιμη έως του ποσού των σαράντα πέντε χιλιάδων 
(45.000) ΕΥΡΩ για όλη τη διάρκεια συγχρηματοδότησης 
του έργου για όλες τις επιλέξιμες κατηγορίες πράξεων. 

Β.5. Οι δαπάνες μετακίνησης, διαμονής και διατροφής 
του προσωπικού και συνεργατών (τρίτων) των δομών για 
υπηρεσιακούς λόγους όπως συνοδεία ασθενών, συμμε¬ 
τοχή σε δραστηριότητες της δομής, συμμετοχή σε συνέ¬ 
δρια, ημερίδες, εκδηλώσεις κ.α., θεωρούνται επιλέξιμες, 
εφόσον αφορούν σε εγκεκριμένες πράξεις και είναι επαρ- 
κώς αιτιολογημένες. 

Σε περίπτωση τέτοιου είδους μετακίνησης εκτός έδρας 
το ύψος των επιλέξιμων δαπανών καθορίζεται ως ακο¬ 
λούθως: 

α. Για το εσωτερικό της χώρας 

α.1. Το ύψος του -κάθε φορά- εισιτηρίου οποιουδήποτε 
μέσου μαζικής μεταφοράς. Επιτρέπεται επίσης η μετακί¬ 
νηση με όχημα ιδιωτικής χρήσης για την οποία θεωρείται 
επιλέξιμη χιλιομετρική αποζημίωση μέχρι 0,14 ΕΥΡΩ, κα¬ 
θώς και η δαπάνη διοδίων/ή και ναύλων. 

α.2. Δαπάνες διανυκτέρευσης βάσει απόδειξης - τιμο¬ 
λογίου και μέχρι του ποσού των 80 ευρώ ημερησίως 
α.3. Έξοδα διατροφής έναντι παραστατικών 
β. Για τις χώρες του εξωτερικού 
β. 1. Δαπάνες μετακίνησης με οποιοδήποτε μέσο μαζικής 
μεταφοράς. Σε περίπτωση μετακίνησης με αεροπορικό μέ¬ 
σο επιλέξιμη είναι μόνο η δαπάνη «οικονομικής» θέσης. 

β.2. Δαπάνες διανυκτέρευσης, στις οποίες μπορεί να 
περιλαμβάνεται και πρόγευμα. 
β.3. Έξοδα διατροφής έναντι παραστατικών 
Σε περίπτωση μετακίνησης του προσωπικού των δομών 
για υπηρεσιακούς λόγους εντός έδρας, επιλέξιμη δαπά¬ 
νη θεωρείται το αντίτιμο οποιουδήποτε μέσου μαζικής με¬ 
ταφοράς. 

Για τα έξοδα διατροφής των υπαλλήλων του δημόσιου 
τομέα και των ΝΠΔΔ εφαρμόζεται η σχετική νομοθεσία 
περί ημερήσιας αποζημίωσης. 

Γ.1. Δαπάνες διαβίωσης των φιλοξενουμένων στις Δο¬ 
μές και Μονάδες Ψυχοκοινωνικής Αποκατάστασης (Ξε¬ 
νώνες, Οικοτροφεία, Προστατευμένα Διαμερίσματα) που 
συγχρηματοδοτούνται στο πλαίσιο του Μέτρου 2.1, κα¬ 
θώς και στις όμοιες που συγχρηματοδοτούνται στο πλαί- 
σιοτου Μέτρου 2.3του Ε.Π. «Υγεία- Πρόνοια 2000-2006». 

Η ετήσια δαπάνη για διατροφή, ένδυση, υπόδηση και 
υγιεινή των φιλοξενουμένων στις παραπάνω Δομές συ- 
ναρτάται με τον αριθμό των ατόμων που φιλοξενεί η Δο¬ 
μή. 

Οι ετήσιες δαπάνες της συγκεκριμένης κατηγορίας ανά 
ασθενή δεν μπορούν να υπερβαίνουντα εξ χιλιάδες επτα¬ 
κόσια (6.700) ΕΥΡΩ συμπεριλαμβανομένου του αναλο- 
γούντος ΦΠΑ. 

Εκτός των δαπανών διατροφής, οι υπόλοιπες δαπάνες 
διαβίωσης αναλύονται σε 6 επί μέρους κατηγορίες ως 
εξής: 

α. Δαπάνες Ιματισμού 

α.1 Ατομικός Ιματισμός. Ενδεικτικά, κάθε ασθενής έχει 
ανάγκη από τον ακόλουθο βασικό ιματισμό: Γ ια τους άν- 
δρες (χειμώνας): παντόφλες, μποτάκια, παπούτσια, 
αθλητικά παπούτσια, κάλτσες, φανέλες, σώβρακα, 
μπουρνούζι μπάνιου, παντελόνια, πουκάμισα, πουλόβερ, 
ζακέτα, σακάκια, κασκόλ, μπουφάν, ομπρέλα, πορτοφόλι, 
ζώνες, πιζάμες. Για τις γυναίκες (χειμώνας): παντόφλες, 
παπούτσια, αθλητικά παπούτσια, μπουρνούζι μπάνιου, 
σλιπ, σουτιέν, κομπινεζόν, φανέλες, χειμερινές φούστες 
και παντελόνια, πουκάμισα, πουλόβερ, ταγιέρ, ρόμπες, 
παλτό, μπουφάν, νυχτικά ή πιζάμες, ζακέτες, κασκόλ, φο¬ 
ρέματα, καλτσόν, κάλτσες, ζώνες, τσάντες, πορτοφόλι, 
ομπρέλα. 

Για τους άνδρες (καλοκαίρι) : σαγιονάρες, πέδιλα, πα¬ 
πούτσια, αθλητικές φανέλες, παντελόνια, σορτς, πουκά¬ 
μισα, Τ-εάΐΓίε, μπλούζες, ζακέτα (ή ελαφρύ μπουφάν), σα¬ 
κάκια, πιζάμες, κάλτσες, ζώνες, καπέλο, μαγιό, γυαλιά 
ηλίου. Για τις γυναίκες (καλοκαίρι): παπούτσια, πέδιλα, 
σαγιονάρες, ταγιέρ, φορέματα, φούστες και παντελόνια, 
πουκάμισα, μπλούζες, ρόμπες, πιζάμες ή νυχτικά, ζώνες, 
μαγιό, καπέλο, γυαλιά ηλίου, τσάντες. 

α.2 Λοιπός ιματισμός Δομής: Στρώματα, μαξιλάρια, σε¬ 
ντόνια, κουβέρτες, παπλώματα, θήκες για παπλώματα, 
μαξιλαροθήκες, υφάσματα επίπλων, καλύμματα επίπλων/ 
κρεβατιών, κουρτίνες - στάρια, χαλιά, μοκέτες, πετσέτες 
μπάνιου, πετσέτες κουζίνας, κ.α. 

β. Φάρμακα και Υγειονομική Περίθαλψη: Στην κατηγο¬ 
ρία αυτή δαπανών διαβίωσης περιλαμβάνονται η φαρμα¬ 
κευτική, ιατρική και νοσοκομειακή κάλυψη των αναγκών 
των ασθενών. Στην ίδια κατηγορία περιλαμβάνονται και 
τα είδη προσωπικής υγιεινής (όπως ξυραφάκια, σερβιέ¬ 
τες κ.λπ.). 

Ειδικά για την κάλυψη των άμεσων αναγκών των ασθε- 
νώντης δομής ενδεικτικά, χρειάζεται το εξής υγειονομικό 
υλικό: υποσέντονα και πάνες-εσώρουχα (για τους ασθε¬ 
νείς με ακράτεια), αντισηπτικά, καθαρό οινόπνευμα, γά¬ 
ντια μιας χρήσης, φάρμακα (παυσίπονα - αντιπυρετικά), 
πιεσόμετρο, σύριγγες - βελόνες, υλικό για παροχή α’ βοη¬ 
θειών (π.χ. βαμβάκι, γάζες, τσιρότα, κλπ). 

γ. Μικροέξοδα: Καθαριστήριο, κομμωτήριο ή κουρείο, 
ράφτης, τσιγάρα, προμήθεια μικροαντικειμένων, κ.α. 

δ. Μετακινήσεις: Δαπάνες για κάθε είδους μετακινήσεις 


ασθενών. Η διαχείριση μέρους αυτών των δαπανών είναι 
δυνατό να γίνεται και μέσω μικρού ταμείου (βλ. συνέχεια). 

ε. Ψυχαγωγία Ασθενών: Δαπάνες για εκδρομές, ομαδι¬ 
κές εξόδους, κινηματογράφο, ενοικίαση βιντεοκασετών, 
καλοκαιρινές διακοπές, ενοικίαση δωματίων, διατροφή, 
ψυχαγωγία, οργάνωση εορτών με καλεσμένους συγγε¬ 
νείς των ασθενών και φίλους της δομής κ.α. 

Γ.2. Δαπάνες διαβίωσης των επωφελούμενων σε κοινο¬ 
τικές Δομές παροχής υπηρεσιών ψυχικής υγείας, εκτός 
των στεγαστικών, που συγχρηματοδοτούνται στο πλαίσιο 
του Μέτρου 2.3 του Ε.Π. «Υγεία - Πρόνοια 2000-2006» 
(Ψυχιατρικά Τμήματα Γενικών Νοσοκομείων, ΚΨΥ, Ιατρο- 
παιδαγωγικά Κέντρα, Κέντρα Ημέρας κ.α.) 

Οι ετήσιες δαπάνες της συγκεκριμένης κατηγορίας 
αφορούν κυρίως τη διατροφή και την ατομική υγιεινή των 
επωφελούμενων από τη λειτουργία των Δομών αυτών και 
δεν μπορούν να υπερβαίνουν τα πενήντα χιλιάδες 
(50.000) ΕΥΡΩ συμπεριλαμβανομένου του αναλογούντος 
ΦΠΑ. 

Γ.3. Δαπάνες ανάπτυξης ατομικών και κοινωνικών δε¬ 
ξιοτήτων των επωφελούμενων των Δομών. 

Οι δαπάνες της κατηγορίας αυτής καλύπτουν την αγο¬ 
ρά εκπαιδευτικού υλικού και υλικού απασχολησιοθερα- 
πείας, την οργάνωση τακτικών επισκέψεων σε χώρους 
της κοινότητας, τη συμμετοχή σε ψυχαγωγικές και αθλη¬ 
τικές εκδηλώσεις, την αγορά εντύπων, κ.λ.π. σχετικές δα¬ 
πάνες. 

Οι συγκεκριμένες ετήσιες δαπάνες συναρτώνται με τον 
αριθμό των φιλοξενουμένων της Δομής (οικοτροφεία, ξε¬ 
νώνες, μονάδες αυτισμού κ.λπ.) και δεν μπορούν να υπερ¬ 
βαίνουντα 15.000 ΕΥΡΩετησίως (συμπεριλαμβανομένου 
του αναλογούντος ΦΠΑ). 

Ειδικά για τα προγράμματα προστατευομένων διαμερι¬ 
σμάτων, οι ετήσιες δαπάνες ανάπτυξης ατομικών και κοι¬ 
νωνικών δεξιοτήτων των φιλοξενουμένων σε αυτά, δε 
μπορούν να υπερβαίνουντα 3.000 ΕΥΡΩ ετησίως ανά δια¬ 
μέρισμα. 

Γ.4. Διάφορα Έξοδα - Μικρό ταμείο (κωδ. ΕΓΛ.Σ 64.98). 

Οι δαπάνες της κατηγορίας αυτής δεν μπορούν να ξε¬ 
περνούν τα δύο χιλιάδες πεντακόσια (2.500) ΕΥΡΩ ετη¬ 
σίως. 

Οι δαπάνες αυτές αφορούν τη δημιουργία «μικρού τα¬ 
μείου», τη διαχείριση του οποίου αναλαμβάνουν οι ίδιοι οι 
φιλοξενούμενοι της Δομής σε συνεργασία με το προσω¬ 
πικό της Δομής, ώστε στο πλαίσιο ανάπτυξης των κοινω¬ 
νικών τους δεξιοτήτων, να εκπαιδευτούν στη διαχείριση 
των χρημάτων και τις συναλλαγές με τους καταστημα¬ 
τάρχες της κοινότητας, μέσω της διαδικασίας αγοράς ει¬ 
δών μικρής αξίας. 

Το μικρό ταμείο καλύπτει δαπάνες για τις οποίες δεν εί¬ 
ναι εφικτή πάντα η έκδοση τιμολογίου ή απόδειξης ή άλ¬ 
λου παραστατικού και αντιμετωπίζεται διαχειριστικά με 
καταστάσεις δαπανών, εξοδολόγια, κ.λπ. Η διαχείριση - 
απόδοση του μικρού ταμείου καθώς και ο ορισμός υπευ¬ 
θύνου του μικρού ταμείου (ασθενής-εργαζόμενος) θα 
πρέπει να γίνεται σε τριμηνιαία βάση. 

2. Φ.Π.Α. 

Ο ΦΠΑ είναι επιλέξιμη δαπάνη μόνο εάν βαρύνει πραγ¬ 
ματικά και οριστικά τον Τελικό Δικαιούχο. 

Ο ΦΠΑ που μπορεί να ανακτηθεί ή συμψηφιστεί με οποι- 
οδήποτε τρόπο, δεν μπορεί να θεωρηθεί επιλέξιμη δαπά¬ 
νη, ακόμη και εάν δεν ανακτάται από τον Τελικό Δικαιού¬ 
χο. 

Επίσης, ο ΦΠΑ δεν είναι επιλέξιμος στο σύνολό του στις 
περιπτώσεις που ένα ποσοστό του μπορεί να ανακτηθεί ή 
να συμψηφιστεί. 

3. ΑΝΤΙΣΤΟΙΧΗΣΕΙ ΕΠΙΛΕΞΙΜΩΝ ΔΑΠΑΝΩΝ ΜΕ ΚΩΔΙ¬ 
ΚΟΥΣ Ε.Γ.Λ.Σ. 

Όλες οι ανωτέρω κατηγορίες επιλέξιμων δαπανών αντι- 
στοιχίζονται στους παρακάτω κωδικούς του Πίνακα του 
ενιαίου Ελληνικού Γενικού Λογιστικού Σχεδίου (Ε.Γ.Λ.Σ.): 
ΕΠΙΛΕΞΙΜΕΣ ΔΑΠΑΝΕΣ ΣΕ ΑΝΤΙΣΤΟΙΧΙΑ 
ΜΕ ΤΟ ΕΛΛΗΝΙΚΟ ΓΕΝΙΚΟ ΛΟΓΙΣΤΙΚΟ ΣΧΕΔΙΟ 
(Ε.Γ.Λ.Σ.) 

14 ΕΠΙΠΛΑ ΚΑΙ ΛΟΙΠΟΣ ΕΞΟΠΛΙΣΜΟΣ 

16.17.00 ΑΠΟΚΤΗΣΗ ΛΟΓΙΣΜΙΚΩΝ ΠΑΚΕΤΩΝ 

60 ΑΜΟΙΒΕΣ ΚΑΙ ΕΞΟΔΑ ΠΡΟΣΩΠΙΚΟΥ 
60.00 ΑΜΟΙΒΕΣ ΕΜΜΙΣΘΟΥ ΠΡΟΣΩΠΙΚΟΥ 
60.03 ΕΡΓΟΔΟΤΙΚΕΣ ΕΙΣΦΟΡΕΣ ΚΑΙ ΕΠΙΒΑ¬ 
ΡΥΝΣΕΙΣ ΕΜΜΙΣΘΟΥ ΠΡΟΣΩΠΙΚΟΥ 

60.03.00 ΕΡΓΟΔΟΤΙΚΕΣ ΕΙΣΦΟΡΕΣ ΙΚΑ 

61 ΑΜΟΙΒΕΣ ΚΑΙ ΕΞΟΔΑ ΤΡΙΤΩΝ 

61.00 ΑΜΟΙΒΕΣ ΚΑΙ ΕΞΟΔΑ ΕΛΕΥΘ. ΕΠΑΓΓΕΛΜΑ¬ 
ΤΩΝ ΥΠΟΚΕΙΜΕΝΩΝ ΣΕ ΦΟΡΟ 

62 ΠΑΡΟΧΕΣ ΤΡΙΤΩΝ 
62.03.00 ΤΗΛΕΦΩΝIΚΑ-ΤΗΛΕΓΡΑΦΙΚΑ 
62.03.01 ΤΕΛΕΞ-ΦΑΞ 

62.03.02 ΤΑΧΥΔΡΟΜΙΚΑ ΕΞΟΔΑ 

62.03.03 ΔΙΑΦΟΡΑ ΕΞΟΔΑ ΤΗΛΕΠΙΚΟΙΝΩΝΙΩΝ 

62.04 ΕΝΟΙΚΙΑ 

62.04.01 ΕΝΟΙΚΙΑ ΚΤΙΡΙΩΝ-ΤΕΧΝΙΚΩΝ ΕΡΓΩΝ 
62.04.06 ΕΝΟΙΚΙΑ ΛΟΙΠΟΥ ΕΞΟΠΛΙΣΜΟΥ 
62.04.20 ΕΝΟΙΚΙΑΣΗ ΜΙΣΘΩΣΗΣ (ΕΕΑ5ΙΝΘ) ΜΗΧΑ¬ 
ΝΗΜΑΤΩΝ ΚΙΝΗΤΟΥ ΕΞΟΠΛΙΣΜΟΥ 
62.04.21 ΕΝΟΙΚΙΑ ΜΙΣΘΩΣΗΣ (ΕΕΑ5ΙΝΘ) ΛΟΙΠΑ 
62.07 ΕΠΙΣΚΕΥΕΣ-ΣΥΝΤΗΡΗΣΕΙΣ 
62.98 ΛΟΙΠΕΣ ΠΑΡΟΧΕΣ ΤΡΙΤΩΝ 
62.98.00 ΗΛΕΚΤΡΙΚΟ ΡΕΥΜΑ 
62.98.01 ΦΩΤΑΕΡΙΟ 
62.98.02 ΥΔΡΕΥΣΗ 

63 ΦΟΡΟΙ-ΤΕΛΗ 

64 ΔΙΑΦΟΡΑ ΕΞΟΔΑ 
64.00 ΕΞΟΔΑ ΜΕΤΑΦΟΡΩΝ 

64.00.01 ΕΞΟΔΑ ΜΕΤΑΦΟΡΩΝ ΠΡΟΣΩΠΙΚΟΥ ΜΕ 
ΜΕΤΑΦΟΡΙΚΑ ΜΕΣΑ ΤΡΙΤΩΝ 
64.02 ΕΞΟΔΑ ΠΡΟΒΟΛΗΣ ΚΑΙ ΔΙΑΦΗΜΙΣΗΣ 
64.02.00 ΔΙΑΦΗΜΙΣΕΙΣ ΑΠΟ ΤΟΝ ΤΥΠΟ 
64.02.01 ΔΙΑΦΗΜΙΣΕΙΣ ΑΠΟ ΤΟ ΡΑΔΙΟΦΩΝΟ - ΤΗΛΕ¬ 
ΟΡΑΣΗ 

64.02.05 ΕΞΟΔΑ ΣΥΝΕΔΡΙΩΝ-ΔΕΞΙΩΣΕΩΝ & ΠΑ¬ 
ΡΕΜΦΕΡΩΝ ΕΚΔΗΛΩΣΕΩΝ 
64.02.06 ΕΞΟΔΑ ΥΠΟΔΟΧΗΣ & ΦΙΛΟΞΕΝΙΑΣ 
64.05.00 ΣΥΝΔΡΟΜΕΣ ΣΕ ΠΕΡΙΟΔΙΚΑ ΚΑΙ ΕΦΗΜΕΡΙ¬ 
ΔΕΣ 

64.07 ΕΝΤΥΠΗ ΚΑΙ ΓΡΑΦΙΚΗ ΥΛΗ 
64.07.00 ΕΝΤΥΠΑ 

64.07.01 ΥΛΙΚΑ ΠΟΛΛΑΠΛΩΝ ΕΚΤΥΠΩΣΕΩΝ 

64.07.02 ΕΞΟΔΑ ΠΟΛΛΑΠΛΩΝ ΕΚΤΥΠΩΣΕΩΝ 

64.07.03 ΓΡΑΦΙΚΗ ΥΛΗ ΚΑΙ ΛΟΙΠΑ ΥΛΙΚΑ ΓΡΑΦΕΙΩΝ 

64.07.90 ΑΓΟΡΕΣ ΒΙΒΛΙΩΝ 

64.08 ΥΛΙΚΑ ΑΜΕΣΗΣ ΑΝΑΛΩΣΗΣ 

64.08.00 ΚΑΥΣΙΜΑ ΚΑΙ ΛΟΙΠΑ ΥΛΙΚΑ ΘΕΡΜΑΝΣΗΣ 

64.08.01 ΥΛΙΚΑ ΚΑΘΑΡΙΟΤΗΤΑΣ 

64.08.02 ΥΛΙΚΑ ΦΑΡΜΑΚΕΙΟΥ 

64.08.99 ΛΟΙΠΑ ΥΛΙΚΑ ΑΜΕΣΗΣ ΑΝΑΛΩΣΗΣ 


64.09.01 ΕΞΟΔΑ ΔΗΜΟΣΙΕΥΣΗΣ ΑΓΓΕΛΙΩΝ ΚΑΙ ΑΝΑ¬ 
ΚΟΙΝΩΣΕΩΝ 

64.98 ΔΙΑΦΟΡΑ ΕΞΟΔΑ 

64.98.00 ΚΟΙΝΟΧΡΗΣΤΕΣ ΔΑΠΑΝΕΣ 

64.98.04 ΕΞΟΔΑ ΛΟΙΠΩΝ ΕΛΕΥΘΕΡΩΝ ΕΠΑΓΓΕΛ¬ 
ΜΑΤΩΝ 

64.98.05 ΕΞΟΔΑ ΔΙΑΦΟΡΩΝ ΤΡΙΤΩΝ 

Ο Τελικός Δικαιούχος είναι υποχρεωμένος να καταθέ¬ 
σει μαζί με το ΤΔΕ ενδεικτικό πίνακα δαπανών ανά κατη¬ 
γορία δαπάνης, σύμφωνα με το Παράρτημα 1. 

4. ΓΕΝΙΚΟΙ ΟΡΟΙ ΕΠΙΛΕΞΙΜΟΤΗΤΑΣ ΤΩΝ ΔΑΠΑΝΩΝ 

4.1. Η επιλεξιμότητα των δαπανών ξεκινά μετά την υπο¬ 
βολή αποδεκτής αίτησης ένταξης του έργου στη Διαχει¬ 
ριστική Αρχή του Ε.Π. «Υγεία - Πρόνοια 2000-2006» και η 
μέγιστη διάρκεια συγχρηματοδότησής τους εκτείνεται 
μέχρι την ολοκλήρωση του φυσικού αντικειμένου της Δο¬ 
μής και την κατάθεση από πλευράς Φορέα / Τελικού Δι¬ 
καιούχου της Τελικής Αίτησης Πληρωμής (Αποπληρω¬ 
μής) της πράξης. 

Επίσης, η διάρκεια επιλεξιμότητας των δαπανών κάθε 
πράξης (Δομής) αφορά τις αναφερόμενες στην παρά¬ 
γραφο 1 του παρόντος άρθρου τρεις βασικές Κατηγορίες 
Δαπανών: 

Α) Δαπάνες που αφορούν τη λειτουργία της υποδομής, 
το συμπληρωματικό εξοπλισμό των νέων Δομών, την προ¬ 
βολή καθώς και τη δημοσιότητα της πράξης. 

Β) Δαπάνες που αφορούν το προσωπικό που θα απα¬ 
σχοληθεί στις νέες Δομές και τις συνεργασίες με τρίτους, 
και 

Γ) Δαπάνες που αφορούν τη διαβίωση και την ανάπτυξη 
κοινωνικών δεξιοτήτων των επωφελούμενων στις νέες 
δομές ασθενών. 

4.2. Η έναρξη επιλέξιμων δαπανών της Βασικής Κατη¬ 
γορίας Δαπανών Α (Δαπάνες που αφορούν τη λειτουργία 
της υποδομής, το συμπληρωματικό εξοπλισμό των νέων 
Δομών, την προβολή καθώς και τη δημοσιότητα της πρά¬ 
ξης) ορίζεται ρητά στο χρονοδιάγραμμα του Φορέα / Τε¬ 
λικού Δικαιούχου είτε με την αρχική υποβολή του σχετι¬ 
κού Τεχνικού Δελτίου Έργου / Υποέργου, είτε με τροπο¬ 
ποίησή του, η οποία ελέγχεται και εγκρίνεται από τη 
Διαχειριστική Αρχή. 

Η Βασική Κατηγορία Δαπανών Α έχει ανεξάρτητη πε¬ 
ρίοδο επιλεξιμότητας και συγχρηματοδότησης σε σχέση 
με τις υπόλοιπες Βασικές Κατηγορίες Δαπανών, διάρκει¬ 
ας δέκα οκτώ (18) μηνών για πράξεις εντασσόμενες στο 
Μέτρο 2.1 και δώδεκα (12) μηνών για πράξεις εντασσό¬ 
μενες στο Μέτρο 2.3 αντίστοιχα του Ε.Π. «Υγεία - Πρόνοια 
2000-2006». 

4.3. Η έναρξη επιλέξιμων δαπανών της Βασικής Κατη¬ 
γορίας Δαπανών Γ (Δαπάνες που αφορούν τη διαβίωση 
και την ανάπτυξη κοινωνικών δεξιοτήτων των επωφελού¬ 
μενων στις νέες δομές ασθενών) ορίζεται ρητά στο χρο¬ 
νοδιάγραμμα του Φορέα /Τελικού Δικαιούχου είτε με την 
αρχική υποβολή του σχετικού Τεχνικού Δελτίου Έργου / 
Υποέργου, είτε με τροποποίησή του, την οποία ελέγχει 
και εγκρίνει η Διαχειριστική Αρχή. Σε κάθε πάντως περί¬ 
πτωση η έναρξη επιλεξιμότητας της Κατηγορίας αυτής 
δεν μπορεί να ορισθεί αργότερα από εξ (6) μήνες από την 
έναρξη επιλεξιμότητας της Βασικής Κατηγορίας Α. 

Η Βασική Κατηγορία Δαπανών Γ έχει ομοίως ανεξάρτη¬ 
τη περίοδο επιλεξιμότητας σε σχέση με τις άλλες δύο Βα¬ 
σικές Κατηγορίες Δαπανών, διάρκειας δέκα οκτώ (18) μη- 

νών για πράξεις εντασσόμενες στο Μέτρο 2.1 και δώδεκα 
(12) μηνών για πράξεις εντασσόμενες στο Μέτρο 2.3 αντί¬ 
στοιχα του Ε.Π. «Υγεία - Πρόνοια 2000-2006». 

4.4. Η έναρξη επιλέξιμων δαπανών της Βασικής Κατηγο¬ 
ρίας Δαπανών Β (Δαπάνες που αφορούν το προσωπικό 
που θα απασχοληθεί στις νέες Δομές και τις συνεργασίες 
με τρίτους) ορίζεται ρητά στο χρονοδιάγραμμα του Φορέα 
/ Τελικού Δικαιούχου είτε με την αρχική υποβολή του σχε¬ 
τικού Τεχνικού Δελτίου Έργου / Υποέργου, είτε με τροπο¬ 
ποίησή του, την οποία ελέγχει και εγκρίνει η Διαχειριστική 
Αρχή. Σε κάθε πάντως περίπτωση η έναρξη επιλεξιμότητας 
της Κατηγορίας αυτής θα πρέπει να ορισθεί μεταξύ των 
ενάρξεων επιλεξιμότητας των δύο άλλων Βασικών Κατη¬ 
γοριών Α (Δαπάνες λειτουργίας υποδομής κ.λ.π.) και Β (Δα¬ 
πάνες που αφορούν τη διαβίωση κ.λ.π. επωφελούμενων). 

Η Βασική Κατηγορία Δαπανών Β έχει ανεξάρτητη πε¬ 
ρίοδο επιλεξιμότητας σε σχέση με τις υπόλοιπες Βασικές 
Κατηγορίες Δαπανών, διάρκειας δέκα οκτώ (18) μηνών 
για πράξεις εντασσόμενες στο Μέτρο 2.1 και δώδεκα (12) 
μηνών για πράξεις εντασσόμενες στο Μέτρο 2.3 αντίστοι¬ 
χα του Ε.Π. «Υγεία - Πρόνοια 2000-2006». 

Ειδικά για τη Βασική Κατηγορία Β (Δαπάνες που αφο- 
ρούντο προσωπικό που θα απασχοληθεί στις νέες Δομές 
και τις συνεργασίες με τρίτους), η διάρκεια επιλεξιμότη- 
τας αφορά καθ’ ένα από τους απασχολούμενους ή τρί¬ 
τους ατομικά. 

4.5. Η διάρκεια επιλεξιμότητας όλων των Βασικών Κα¬ 
τηγοριών Δαπανών (Α, Β και Γ) ολοκληρώνεται με το τέ¬ 
λος της διάρκειας επιλεξιμότητας της Βασικής Κατηγο¬ 
ρίας Δαπανών Γ (Δαπάνες που αφορούν τη διαβίωση και 
την ανάπτυξη κοινωνικών δεξιοτήτων των επωφελούμε¬ 
νων στις νέες δομές ασθενών), η οποία ταυτίζεται και με 
την ολοκλήρωση του φυσικού αντικειμένου λειτουργίας 
της Δομής. 

Με τη λήξη της διάρκειας επιλεξιμότητας της Βασικής 
Κατηγορίας Δαπανών Γ καμμιά δαπάνη από οποιαδήποτε 
Βασική Κατηγορία Δαπανών δεν είναι επιλέξιμη και δεν 
συγχρηματοδοτείται από το Ε.Π. «Υγεία - Πρόνοια 2000- 
2006». 

4.6. Ειδικά και μόνο για τις Δομές που εντάσσονται στο 
Μέτρο 2.3 του Ε.Π. «Υγεία - Πρόνοια 2000-2006» η διάρ¬ 
κεια επιλεξιμότητας της Βασικής Κατηγορίας Δαπανών Β 
(Δαπάνες που αφορούν το προσωπικό που θα απασχολη¬ 
θεί στις νέες Δομές και τις συνεργασίες με τρίτους) μπο¬ 
ρεί να παραταθεί και μετά το τέλος της διάρκειας επιλεξι- 
μότητας και συγχρηματοδότησης της Βασικής Κατηγο¬ 
ρίας Δαπανών Γ και μέχρι την ανεξάρτητη ολοκλήρωσή 
της. 

4.7. Σε ιδιαίτερες περιπτώσεις η Διαχειριστική Αρχή 
μπορεί να εγκρίνει εγγράφως ,από τον παραπάνω κανό¬ 
να, αποκλίσεις διάρκειας της επιλεξιμότητας των δαπα¬ 
νών ως προς το σκέλος και μόνο της έναρξης και λήξης 
αυτών, έπειτα από αιτιολογημένο και τεκμηριωμένο αίτη¬ 
μα του Φορέα/Τελικού Δικαιούχου. 

5. ΤΗΡΗΣΗ ΑΡΧΕΙΩΝ ΤΗΣ ΠΡΑΞΗΣ ΕΙΔΙΚΑ ΓΙΑ ΘΕΜΑ¬ 
ΤΑΔΑΠΑΝΩΝ 

5.1. Η σύμφωνη με το παρόν Σύστημα Διαχείρισης 
εφαρμογή κάθε Πράξης καθώς και η νόμιμη καταβολή δα¬ 
πανών αποδεικνύονται με δικαιολογητικά, που τηρούνται 
σε ειδικό Φάκελο του Τελικού Δικαιούχου κατά κατηγορία 
δαπανών. Έγκυρα αντίγραφα /καταστάσεις αυτών απο- 
στέλλονται στην Διαχειριστική Αρχή με τα Μηνιαία Δελτία 
Δήλωσης Δαπανών. 


Οι λογιστικές καταχωρήσεις στα βιβλία του Τελικού Δι¬ 
καιούχου πρέπει να παρέχουν πλήρη, ακριβή και διακριτή 
εικόνα των λογιστικών στοιχείων της πράξης, σε διακριτή 
λογιστική μερίδα για το έργο. Οι φορείς που δεν εφαρμό¬ 
ζουν λογιστικό σύστημα σύμφωνο μετον ΚΒΣ μπορούν να 
χρησιμοποιούν κατάλληλο Μηχανογραφικό Σύστημα,το 
οποίο πρέπει να τηρεί το πρότυπο Βιβλίο Αναλυτικής Κα¬ 
ταγραφής Χρηματοοικονομικών Ενεργειών Πράξης 
(ΒΑΚΧΕΠ). 

Ο Τελικός Δικαιούχος υποχρεούται να τηρήσει τον εν 
λόγω Φάκελο επί τρία τουλάχιστον έτη, μετά την τελευ¬ 
ταία πληρωμή του τελικού υπολοίπου του Επιχειρησιακού 
Προγράμματος απάτην Ευρωπαϊκή Επιτροπή. 

Κάθε πρωτότυπο παραστατικό που σχετίζεται με τις επι¬ 
λέξιμες δαπάνες σφραγίζεται με ειδική σφραγίδα και 
υπογράφεται από το αρμόδιο γι'αυτό στέλεχος του Τελι¬ 
κού Δικαιούχου. Στην σφραγίδα αναφέρεται επιμεριστικά 
και το ποσοστό του παραστατικού, που σχετίζεται με την 
Πράξη και το αντίστοιχο ποσό, στην περίπτωση που η συ¬ 
γκεκριμένη δαπάνη αφορά και μη συγχρηματοδοτούμε- 
νες δράσεις του Φορέα. 

5.2. Η τήρηση των παραστατικών και άλλων νομιμοποιη¬ 
τικών εγγράφων για τις δαπάνες λειτουργίας που συγχρη- 
ματοδοτούνται από το ΕΚΤ κατηγοριοποιείται ως εξής: 

5.2.1. Δικαιολογητικά δαπανών απασχόλησης προσω¬ 
πικού 

α) Η προκήρυξη για την πρόσληψη του επιστημονικού, 
διοικητικού και βοηθητικού προσωπικού και ο οριστικός 
πίνακας επιλογής των απασχολουμένων στη δράση. 

β) Τα υποβληθέντα πιστοποιητικά σπουδών, επαγγελ¬ 
ματικής εμπειρίας και βιογραφικά σημειώματα των απα¬ 
σχολουμένων. 

γ) Οι συμβάσεις μεταξύ δικαιούχου φορέα και απασχο¬ 
λουμένων, στις οποίες θα καθορίζεται το περιεχόμενο της 
εργασίας τους, το οποίο θα πρέπει να σχετίζεται με τις 
αντίστοιχες ειδικότητες και τις ανάγκες των χρηστών. 

δ) Μηνιαίες καταστάσεις μισθοδοσίας και αντίγραφο 
συγκεντρωτικής Αναλυτικής Περιοδικής Δήλωσης με 
αποδεικτικό κατάθεσής της στον αρμόδιο ασφαλιστικό 
φορέα, όταν πρόκειται για ΝΠΙΔ, και αντίστοιχες κατα¬ 
στάσεις όταν πρόκειται για ΝΠΔΔ, θεωρημένες από την 
αρμόδια Διεύθυνση ή Προϊσταμένη Αρχή. 

ε) Αποδεικτικά πληρωμής ασφαλιστικών εισφορών. 

στ) Οι αποδείξεις είσπραξης των αποδοχών των απα¬ 
σχολουμένων. 

ζ) Η ονομαστική κατάσταση των απασχολουμένων στη 
δράση, μεαναγραφήτου αριθμού φορολογικού μητρώου 
τους (Α.Φ.Μ.) 

η) Αντίγραφα των ενταλμάτων ή/και αποδείξεων πλη¬ 
ρωμής (που εκδίδονται για όλες τις πληρωμές), τα οποία 
φέρουντην πρωτότυπη υπογραφή του δικαιούχου και συ¬ 
νοδεύονται από αποδείξεις είσπραξης. 

θ) Στις περιπτώσεις παροχής υπηρεσιών από τρίτους, 
είναι απαραίτητες και οι αντίστοιχες συμβάσεις. 

ι) Δηλώσεις καταβολής του φόρου εισοδήματος. 

5.2.2. Δικαιολογητικά δαπανών αναλωσίμων υλικών, μί¬ 
σθωσης χώρων, συντήρησης χώρων και εξοπλισμού. 

α) Τα εξοφλημένα τιμολόγια και δελτία αποστολής των 
αναλωσίμων. 

β) Οι αποδείξεις πληρωμής των ενοικίων και τα μισθω¬ 
τήρια συμβόλαια αυτών, θεωρημένα από την αρμόδια 
ΔΟΥ, ή τα παραχωρητήρια χρήσης των ακινήτων, με χρό¬ 
νο λήξης μετά την πάροδο εξαετίας. 

γ) Τα εξοφλημένα τιμολόγια ή αποδείξεις Παροχής 
Υπηρεσιών και οι αντίστοιχες αποδείξεις πληρωμής και εί¬ 
σπραξης, που αφορούν στη συντήρηση του εξοπλισμού 
και των χώρων. 

δ) Τα τιμολόγια και τα δελτία αποστολής και επιστρο¬ 
φής στις περιπτώσεις ενοικίασης εξοπλισμού. 

5.2.3. Δικαιολογητικά λοιπών λειτουργικών δαπανών. 

α) Οι λογαριασμοί Γενικών Εξόδων (ύδρευσης, 

ΔΕΗ,ΟΤΕ κλπ.), τιμολόγια αγοράς καυσίμων ή αποδείξεις 
πληρωμής κοινοχρήστων, ταχυδρομικών εξόδων κλπ. 

β) Τα εξοφλημένα τιμολόγια αγορών ή παροχής υπηρε¬ 
σιών που αφορούν σε δαπάνες προβολής, δημοσιότητας 
και εκδηλώσεων, με πλήρη και αναλυτική περιγραφή των 
ενεργειών προβολής και δημοσιότητας, η οποία τιμολο¬ 
γείται ανά είδος ενέργειας. Τα παραπάνω τιμολόγια θα 
παρέχουν αναλυτικές πληροφορίες για κάθε παροχή 
υπηρεσιών. 

γ) Παραστατικά μικρού ταμείου: καταστάσεις δαπανών, 
εξοδολόγια κ.λπ. 

5.3. Σε περίπτωση μη ύπαρξης των προβλεπομένων δι- 
καιολογητικών και παραστατικών, οι ανωτέρω πληρωμές 
δεν θεωρούνται νομίμως καταβληθείσες και ως εκτούτου 
περικόπτονται από το Πρόγραμμα ως μη επιλέξιμες. 

5.4. Σε όλες τις παραπάνω κατηγορίες δαπανών απαι¬ 
τούνται τα εκάστοτε κατά περίπτωση νόμιμα προβλεπό- 
μενα από τον ΚΒΣ και τους ισχύοντες φορολογικούς νό¬ 
μους, παραστατικά. Κάθε παραστατικό θα πρέπει να φέ¬ 
ρει σφραγίδα με τον τίτλο του εγκεκριμένου έργου και 
υποέργου και τον κωδικό ΟΠΣ. Κάθε υποβολή μηνιαίων 
δελτίων δαπανών συνοδεύεται από πίνακα τιμολογίων και 
άλλων εξόδων σύμφωνα με τις οδηγίες της Διαχειριστι¬ 
κής Αρχής 

ΑΡΘΡΟ 8 

ΥΠΟΧΡΕΩΣΕΙΣ ΤΟΥ ΤΕΛΙΚΟΥ ΔΙΚΑΙΟΥΧΟΥ 

Οι υποχρεώσεις των Τελικών Δικαιούχων κάθε Πράξης 
ορίζονται στην εκάστοτε απόφαση ένταξης της πράξης, 
σύμφωνα μετην 18527/ΓΔΑΠΠΠΔΕ 156/7.6.2001 Απόφα¬ 
ση ΥΠΕΘΟ (ΦΕΚ758/τ.Β'/15.6.2001). 

ΑΡΘΡΟ 9 

ΧΡΗΜΑΤΟΔΟΤΗΣΗ 

1. Η χρηματοδότηση των Πράξεων που καλύπτονται 
από το παρόν Σύστημα Διαχείρισης προέρχεται από Κοι¬ 
νοτικούς και Εθνικούς Πόρους και αποτελεί εξολοκλήρου 
Δημόσια Δαπάνη. 

Ειδικότερα, κάθε πράξη συγχρηματοδοτείται από το 
Ευρωπαϊκό Κοινωνικό Ταμείο (Ε.Κ.Τ.) κατά 75%. Το σύνο¬ 
λο της Δημόσιας δαπάνης (Κοινοτική Συνδρομή και Εθνι¬ 
κή Συμμετοχή) θα καλυφθεί από το Πρόγραμμα Δημο¬ 
σίων Επενδύσεων (Σ.Α.Ε του ΠΔΕ.) ή από κονδύλια του 
Τακτικού Προϋπολογισμού σε ειδικές περιπτώσεις και με 
τη σύμφωνη γνώμη του Υπουργείου Οικονομίας και Οικο¬ 
νομικών. Οι σχετικές εισροές των πόρων του Ε.Κ.Τ. θα 
αποτελόσουν έσοδα του Προγράμματος Δημοσίων Επεν¬ 
δύσεων και θα εκταμιεύονται σύμφωνα με την προβλεπό- 
μενη διαδικασία. 

Οι τυχόν υπερβάσεις των εγκεκριμένων κονδυλίων 
όπως αναφέρεται στις εγκριτικές αποφάσεις δεν χρημα¬ 
τοδοτούνται. 

Ρητά ορίζεται ότι η υλοποίηση της κάθε δράσης, καθώς 
και όλα τα δικαιώματα και οι υποχρεώσεις που απορρέ¬ 


ουν από τα εγκριτικά έγγραφα δεν μεταβιβάζονται, ούτε 
εκχωρούνται σε οποιονδήποτε τρίτο φορέα. 

2. Ο Τελικός Δικαιούχος υποχρεούται να τηρεί ξεχωρι¬ 
στό τραπεζικό λογαριασμό αποκλειστικά για την επιχορή¬ 
γηση, από τον οποίο θα αποδεικνύονται οι εισροές και 
εκροές της δράσης. 

3. Η ροή της χρηματοδότησης προς τον Τελικό Δικαι¬ 
ούχο προϋποθέτει την υποβολή των σχετικών εγγράφων 
αιτημάτων συνοδευόμενων από τα μηνιαία δελτία δαπα¬ 
νών όπως εκάστοτε καθορίζονται από την αρμόδια Δια¬ 
χειριστική Αρχή. Ειδικότερα, η ροή της χρηματοδότησης 
προς τους Τελικούς Δικαιούχους πραγματοποιείται ως 
εξής: 

3.1. Εκταμίευση επιχορήγησης μέχρι 20% του εγκεκρι¬ 
μένου προϋπολογισμού της πράξης με την υποβολή της 
απόφασης εκτέλεσης του έργου / υποέργου με ίδια μέσα 
(αυτεπιστασία). 

3.2. Οι υπόλοιπες δόσεις μπορούν να καταβάλονται μέ¬ 
χρι ποσοστού 30% του συνολικού προϋπολογισμού του 
Έργου και μέχρι συμπλήρωσης του 90% του συνολικού 
προϋπολογισμού, με την προϋπόθεση ότι η διαφορά 
(άθροισμα των καταβληθεισών δόσεων μείον δηλωθείσες 
δαπάνες) είναι μικρότερη του 8% του συνολικού προϋπο¬ 
λογισμού του Έργου. 

3.3. Τα παραπάνω ποσά μπορούν να διαφοροποιούνται 
κατά περίπτωση από τη Διαχειριστική Αρχή σε συνδυα¬ 
σμό με τον έλεγχο των Μηνιαίων Δελτίων Δαπανών. 

3.4. Το υπόλοιπο 10% του εγκεκριμένου προϋπολογι¬ 
σμού του Έργου καταβάλλεται με την κατάθεση από τον 
Τελικό Δικαιούχο της Τελικής Αίτησης Πληρωμής (Απο¬ 
πληρωμής) του Έργου, η οποία πρέπει να συνοδεύεται 
από Έκθεση του Επιστημονικού Υπεύθυνου για τα αποτε¬ 
λέσματα της Δράσης, καθώς και από Έκθεση εσωτερικής 
αξιολόγησης. 

Οι τόκοι των τραπεζικών λογαριασμών δεν προσαυξά¬ 
νουν τον προϋπολογισμό της πράξης. 

ΑΡΘΡΟ 10 
ΕΛΕΓΧΟΣ 

1. Προκειμένου να διασφαλιστεί η αποτελεσματικότητα 
και η ορθή εφαρμογή των Πράξεων της παρούσας τα αρ¬ 
μόδια, σύμφωνα με το θεσμικό πλαίσιο που διέπει το Γ 
ΚΠΣ, όργανα λαμβάνουν τα αναγκαία μέτρα με σκοπό : 

α. Τηντήρηση των εθνικών και κοινοτικών διατάξεων 

β. Την ορθή υλοποίηση 

γ. Την επιλεξιμότητα των δαπανών και την αιτιολόγησή 
τους 

δ. Την πρόληψη ή τη διαπίστωση τυχόν παραβάσεων και 
την επιβολή κυρώσεων 

ε. Την ανάκτηση τυχόν αχρεωστήτως καταβληθέντων 
κεφαλαίων μετά τη διαπίστωση σχετικής παράβασης. 

στ. Την εξασφάλιση επαρκούς διαδρομής ελέγχου. 

2. Επίπεδο και είδος ελέγχου καθώς και αρμόδια όργα¬ 
να 

α. Πρωτοβάθμιος έλεγχος ο οποίος διενεργείται από 
την Διαχειριστική Αρχή κάθε Ε.Π. 

β. Δευτεροβάθμιος Έλεγχος που διενεργείται από την 
Αρχή Πληρωμής του ΚΠΣ 

γ. Εξωτερικός δημοσιονομικός έλεγχος ο οποίος διε- 
νεργείται από την Επιτροπή Δημοσιονομικού Ελέγχου 
(ΕΔΕΑ) 

3. Ο Έλεγχος συνίσταται στην εξέταση της ποιότητας 

του παρεχόμενου έργου και την ορθή οικονομική διαχεί¬ 
ριση σύμφωνα με τις ισχύουσες κοινοτικές και εθνικές 
διατάξεις. 

Επίσης ελέγχεται: 

α. Ο σεβασμός των στόχωντων συγκεκριμένων Μέτρων 
του Επιχειρησιακού Προγράμματος «Υγεία-Πρόνοια» 
2000-2006. 

β. Η εναρμόνιση της δράσης με τους στόχους του Κοι¬ 
νοτικού Πλαισίου Στήριξης και με τις διατάξεις των Κανο¬ 
νισμών των σχετικών με την αποστολή των διαρθρωτικών 
ταμείων. 

γ. Η καλή δημοσιονομική διαχείριση, η οποία μεταξύ άλ¬ 
λων περιλαμβάνει τη δικαιολόγηση και τη λογιστική κατα¬ 
γραφή των δαπανών, την τήρηση των φορολογικών νό¬ 
μων και τη διαχείριση σύμφωνα με τις αρχές της διαφά¬ 
νειας, της οικονομίας και της χρηστής δημοσιονομικής 
διαχείρισης. 

4. Έλεγχος από την Διαχειριστική Αρχή του Επιχειρη¬ 
σιακού Προγράμματος «Υγεία-Πρόνοια» 2000-2006. 

Η Διαχειριστική Αρχή του Επιχειρησιακού Προγράμμα¬ 
τος «Υγεία-Πρόνοια» 2000-2006 ασκεί έλεγχο σε όλα τα 
στάδια από την προετοιμασία μέχρι την ολοκλήρωση της 
Πράξης, όπως αναλυτικά περιγράφεται στο άρθρο 6 του 
Ν.2 860/2000, την Κ.Υ.Α. με αριθμ. ΔΥΙα/οικ.23125 (ΦΕΚ 
13/τ.Β'/13.1.2001) που αφορά στη σύσταση και λειτουρ¬ 
γία της Διαχειριστικής Αρχής του Ε.Π. και στις διατάξεις 
εφαρμογής του επιχειρησιακού προγράμματος, όπως 
αυτά ισχύουν. 

Τα στάδια των ελέγχων είναι: 

α) Προληπτικός έλεγχος: διενεργείται πριν την έναρξη 
της υλοποίησης της Πράξης, κατά το στάδιο της προε¬ 
τοιμασίας εκτέλεσης και ελέγχεται η ικανότητα του Τελι¬ 
κού Δικαιούχου να υλοποιήσει την Πράξη. 

β) Έλεγχος κατά την εκτέλεση της Πράξης : διενεργεί- 
ται κατά τη διάρκεια υλοποίησης των Πράξεων μέσω του 
Ολοκληρωμένου Πληροφοριακού Συστήματος («ΕΡΓΟ- 
ΡΑΜΑ») αλλά και με δυνατότητα επιτόπιων ελέγχων. Συ¬ 
γκεκριμένα, ελέγχονται η νομιμότητα και η κανονικότητα 
των δαπανών, η τήρηση των διαδικασιών, η αξιοπιστία 
των πληροφοριών και των οικονομικών στοιχείων που δη¬ 
λώνονται από τον Τελικό Δικαιούχο στο πλαίσιο των μηνι¬ 
αίων και τριμηνιαίων δελτίωνπαρακολούθησης, ητήρηση 
των δεσμεύσεων που έχει αναλάβει ο Τελικός Δικαιούχος 
κατά την ένταξη της Πράξης στο Επιχειρησιακό Πρό¬ 
γραμμα καθώς και η τήρηση των κανόνων δημοσιότητας. 

γ) Έλεγχος με την ολοκλήρωση της Πράξης : διενερ- 
γείται μετά τη γνωστοποίηση της ολοκλήρωσης της Πρά¬ 
ξης από τον Τελικό Δικαιούχο, είναι επιτόπιος και αφορά 
στο φυσικό αντικείμενο και το λειτουργικό αποτέλεσμα 
της Πράξης. Ως αποτέλεσμα του Ελέγχου, συντάσσεται 
από τη Διαχειριστική Αρχή βεβαίωση τήρησης των υπο- 
χρεώσεωντου Τελικού Δικαιούχου 

5. Κάθε Πράξη γίνεται αντικείμενο επιτόπιου ελέγχου 
τουλάχιστον μια φορά, κατά την υλοποίησή της και μετά 
την ολοκλήρωση της. 

Δειγματοληπτικοί έλεγχοι πραγματοποιούνται στους 
Τελικούς Δικαιούχους σε όλα τα στάδια υλοποίησης των 
Πράξεων. Για την επιλογή του κατάλληλου δείγματος 
Πράξεων που θα ελεγχθούν, λαμβάνονται υπόψη η μορ¬ 
φή δράσης του Τελικού Δικαιούχου, η φύση της Πράξης 
που υλοποιεί, οι ωφελούμενοι από αυτήν, η ύπαρξη εσω¬ 
τερικού συστήματος ελέγχου, ενδεχόμενοι προηγούμε¬ 
νοι έλεγχοι και τα σχετικά πορίσματα αυτών. 


Για κάθε διενεργούμενο έλεγχο συντάσσεται Έκθεση, 
της οποίας τα πορίσματα καταχωρούνται στο ΟΠΣ και 
κοινοποιούνται στην Αρχή Πληρωμής, στην Ευρωπαϊκή 
Επιτροπή, στην Επιτροπή Δημοσιονομικού Ελέγχου, στη 
Διεύθυνση Ψυχικής Υγείας του Υπουργείου υγείας και 
Κοινωνικής Αλληλεγγύης και στον Τελικό Δικαιούχο. 

Στις περιπτώσεις που υπάρχουν βάσιμες ενδείξεις για 
την ύπαρξη παρατυπιών, αναστέλλεται η χρηματοδότη¬ 
ση, η Διαχειριστική Αρχή προβαίνει στη διενέργεια έκτα¬ 
κτου ελέγχου και στην έκδοση σχετικού πορίσματος. Η 
διαδικασία ολοκληρώνεται μέχριτην οριστική διευθέτηση 
του θέματος όπως προβλέπεται στο άρθρο 6 του Ν. 
2860/2000. 

6. Διαδρομή του Ελέγχου 

Επισημαίνεται ότι ο έλεγχος που διενεργείται από τη 
Διαχειριστική Αρχή πρέπει να ανταποκρίνεται στην απαι- 
τούμενη από το άρθρο 7 του Κανονισμού 438/2001 επαρ¬ 
κή διαδρομή ελέγχου, όπως ενδεικτικά περιγράφεται στο 
παράρτημα 1 αυτού. 

Ειδικότερα, για να είναι επαρκής η διαδρομή ελέγχου, 
πρέπει να επιτυγχάνεται η επαλήθευση της λογιστικής κα- 
ταχώρησης των δαπανών σε όλα τα επίπεδα των αρμό¬ 
διων υπηρεσιών, δηλαδή μεταξύ της Διαχειριστικής Αρ¬ 
χής και του Τελικού Δικαιούχου. Επίσης, πρέπει να επα¬ 
ληθεύεται η χορήγηση και η μεταφορά των διαθέσιμων 
κοινοτικών και εθνικών κονδυλίων. 

Συγκεκριμένα: 

α) Οι λογιστικές καταχωρήσεις πρέπει να παρέχουν 
αναλυτικές πληροφορίες για τις δαπάνες που πραγματο¬ 
ποίησαν οι Τελικοί Δικαιούχοι και γι’ αυτό πρέπει να περι¬ 
λαμβάνουν την ημερομηνία καταχώρησης, το ποσό κάθε 
κονδυλίου της δαπάνης, τον προσδιορισμό των δικαιολο- 
γητικών εγγράφων και την ημερομηνία και μέθοδο της 
πληρωμής. Ακόμη πρέπει να επισυνάπτονται τα αναγκαία 
αποδεικτικά στοιχεία (τιμολόγια). 

Την υποχρέωση αυτή την έχουν και οι δημόσιοι φορείς 
ή οργανισμοί ή εταιρείες που επιτελούντις Πράξεις όταν 
δεν είναι οι τελικοί αποδέκτες της χρηματοδότησης. 

β) Σε περιπτώσεις δαπανών που αφορούν μόνο εν μέρει 
τη συγχρηματοδοτούμενη από την Κοινότητα πράξη, κα¬ 
ταδεικνύεται η ακρίβεια κατανομήςτου ποσού μεταξύ της 
συγχρηματοδοτούμενης και των άλλων πράξεων. Παρό¬ 
μοια αιτιολόγηση πρέπει να υπάρχει και για τα είδη δαπα¬ 
νών τα οποία θεωρούνται ως επιλέξιμα εντός ορίων ή ανα- 
λογικώς προς άλλες δαπάνες. 

γ) Οιτεχνικέςπροδιαγραφές και το χρηματοδοτικό σχέ¬ 
διο της παρέμβασης, οι εκθέσεις προόδου, τα έγγραφα 
που αφορούν την έγκριση επιχορήγησης, τις διαδικασίες 
δημοπράτησης και σύναψης της σύμβασης και οι εκθέ¬ 
σεις σχετικά με επιθεωρήσεις των συγχρηματοδοτούμε- 
νων από τις πράξεις προϊόντων και υπηρεσιών τηρούνται 
επίσης διαθέσιμα και στο κατάλληλο επίπεδο διαχείρι¬ 
σης. 

δ) Σε περιπτώσεις ηλεκτρονικής διαβίβασης λογιστικών 
δεδομένων, όλες οι οικείες αρχές και φορείς λαμβάνουν 
επαρκείς πληροφορίες από το χαμηλότερο επίπεδο για 
να δικαιολογήσουν τις λογιστικές εγγραφές και τα ποσά 
που αναφέρουν σε υψηλότερο επίπεδο, διασφαλίζοντας 
έτσι μια ικανοποιητική διαδρομή ελέγχου από τα συνολι¬ 
κά ποσά που πιστοποιούνται στην επιτροπή, μέχρι τα με¬ 
μονωμένα κονδύλια των δαπανών και τα δικαιολογητικά 
έγγραφα στο επίπεδο του τελικού δικαιούχου και των τε¬ 
λικών αναδοχών των έργων, που υλοποιούν τις πράξεις. 

7. Η τήρηση από τους φορείς των δεσμεύσεων που 
έχουν αναλάβει, καθώς και των στοιχείων και διαδικασιών 
που απορρέουν από το ισχύον νομικό πλαίσιο, είναι υπο¬ 
χρεωτική. 

Η μη τήρηση ή η ελλιπής τήρηση αυτών μπορεί να επι¬ 
φέρει την περικοπή δαπανών ή ακόμα και την ακύρωση 
των δράσεων και την επιστροφή τυχόν εισπραχθέντων 
χρηματικών ποσών ως παρανόμως ή αχρεωστήτως κατα- 
βληθέντων. 

Στις περιπτώσεις αυτές με το πόρισμα του ελέγχου κοι¬ 
νοποιείται στον ελεγχόμενο φορέα και απόσπασμα της 
έκθεσης και εφαρμόζονται οι διατάξεις της Κ.Υ.Α. 
2007892/461/98 «Ανάκτηση αχρεωστήτως καταβληθέ- 
ντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών» όπως τροποποιήθηκε με την 2/57858/Γ0041/ 
2000 όμοια. 

8. Επισημαίνεται ότι όλοι οι εμπλεκόμενοι φορείς στη 
διαχείριση και υλοποίηση των έργων και υποέργων υπο- 
χρεούνται επί τρία έτη μετά την τελευταία πληρωμή του 
τελικού υπολοίπου του Επιχ. Προγράμματος από την Ευ¬ 
ρωπαϊκή Επιτροπή, να τηρούν στη διάθεση των ελεγκτι¬ 
κών αρχών και οργάνων όλα τα δικαιολογητικά έγγραφα 
(είτε τα πρωτότυπα έγγραφα, είτε αντίγραφα για τα οποία 
βεβαιώνεται ότι είναι σύμφωνα με τα πρωτότυπα σε κοι¬ 
νώς αποδεκτά υποθέματα δεδομένων), σχετικά με τις δα¬ 
πάνες που αφορούν τη συγκεκριμένη παρέμβαση. 

ΑΡΘΡΟ 11 

ΜΕΤΑΒΑΤΙΚΟ ΣΤΑΔΙΟ 

Η παρούσα τροποποιεί την υπ’ αριθμ. Υ5α.β/Γ.Π. οικ. 
110387/2.11.2002 (ΦΕΚ 1453/τ.Β'/20.11.2002) Κοινή 
Υπουργική Απόφαση σχετικά με το «Σύστημα Διαχείρι¬ 


σης, Παρακολούθησης, Επιλογής, Ελέγχου και Διαδικα¬ 
σία εφαρμογής των Πράξεων Στελέχωσης και Λειτουρ¬ 
γίας Ψυχιατρικών Δομών στο πλαίσιο του Άξονα 2, Μέτρα 
2.1 και 2.3 του Ε.Π. «ΥΓΕΙΑ-ΠΡΟΝΟΙΑ» 2000-2006». 

Με την δημοσίευση της παρούσας και στο βαθμό που οι 
Φορείς / Τελικοί Δικαιούχοι δεν έχουν καταθέσει Τελική 
Αίτηση Πληρωμής (Αποπληρωμής) για τα έργα τα οποία 
έχουν Απόφαση Ένταξης και τα οποία έχουν υλοποιήσει, 
έχουν τη δυνατότητα να προσαρμόσουν την Τελική Αίτη¬ 
ση Πληρωμής των έργων / υποέργων τους στις διατάξεις 
τηςπαρούσας υπότηνπροϋπόθεσητηςτήρησηςτωνδια- 
τάξεων της παραγράφου 4 του άρθρου 30, του 
καν. 1260/99. Για το σκοπό αυτό υποβάλλουν τεκμηριω¬ 
μένο αίτημα προς τη Διαχειριστική Αρχή του Ε.Π. «Υγεία - 
Πρόνοια» και σε περίπτωση έγκρισής του συντάσσουν 
την Τελική Αίτηση Πληρωμής. 

Οι Φορείς / Τελικοί Δικαιούχοι οι οποίοι ήδη υλοποιούν 
ενταγμένες στο Ε.Π. πράξεις προσαρμόζονται στις δια¬ 
τάξεις της παρούσας. 

ΑΡΘΡΟ 12 
ΤΕΛΙΚΕΣ ΔΙΑΤΑΞΕΙΣ 

Η παρούσα Υπουργική Απόφαση ισχύει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2004 

ΟΙ ΥΠΟΥΡΓΟΙ 

ΟΙ ΥΦΥΠ. ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΡΟΣΤΑΣΙΑΣ 

X. ΦΩΛΙΑΣ Π. ΔΟΥΚΑΣ Π. ΠΑΝΑΓΙΩΤΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 

